-----------------------------------------------------------------------
  3. การประกอบธุรกิจของแต่ละสายผลิตภัณฑ์

  -----------------------------------------------------------------------

3.1 ลักษณะผลิตภัณฑ์และบริการ

  (1) ธุรกิจถ่านหิน (Coal Business)

  ถ่านหินเป็นเชื้อเพลิงแข็ง โดยทั่วไปมีสีเข้มตั้งแต่สีน้ำตาลถึงดำสนิท
  การผลิตถ่านหินจะเริ่มจากการสำรวจหาแหล่งถ่านหินที่มีศักยภาพในเชิงพาณิชย์ ทำการผลิต
  (ขุดและขน) การคัดเลือกถ่านหิน
  การนำถ่านหินที่ได้มาบดให้มีขนาดและคุณภาพตรงตามที่ลูกค้าต้องการ
  และการกองสต็อกไว้ที่เหมืองเพื่อรอส่งมอบให้ลูกค้าต่อไป

  ปัจจุบันเหมืองถ่านหินในประเทศไทย 2 เหมือง คือ เหมืองลำปาง (LP-2) จังหวัดลำปาง
  และเหมืองเชียงม่วน (CMMC) จังหวัดพะเยา บริษัทฯ ได้หยุดการทำเหมืองทั้ง 2 เหมือง
  เนื่องจากปริมาณสำรองได้หมดลง สำหรับเหมืองถ่านหินในสาธารณรัฐอินโดนีเซีย
  มีกำลังการผลิตรวม 23.5 ล้านตันต่อปี ประกอบด้วย

  []1) เหมืองอินโดมินโค (Indominco) ดำเนินการโดย PT. Indominco Mandiri บริษัทฯ
  ถือหุ้นอยู่ร้อยละ 73.71 มีพื้นที่ประทานบัตรทั้งหมด 251.20 ตารางกิโลเมตร
  ตั้งอยู่ในอำเภอบอนตัง จังหวัดกาลิมันตันตะวันออก (Bontang, East Kalimantan
  Province) มีอายุประทานบัตร 30 ปี (พ.ศ. 2540 – พ.ศ. 2570)
  เริ่มทำการผลิตในเชิงพาณิชย์เมื่อวันที่ 18 เมษายน พ.ศ. 2540 ปัจจุบันมีกำลังการผลิต 13
  ล้านตันต่อปี
  เหมืองอินโดมินโคมีท่าเรือขนส่งที่สามารถรองรับการขนถ่ายถ่านหินออกจากประเทศอินโดนีเซียประมาณ
  13 ล้านตันต่อปี

  []2) เหมืองทรูบาอินโด (Trubaindo) ดำเนินการโดย PT. Trubaindo Coal Mining
  บริษัทฯ ถือหุ้นอยู่ร้อยละ73.71 มีพื้นที่ประทานบัตรทั้งหมด 374.18 ตารางกิโลเมตร
  ตั้งอยู่ในอำเภอกูไตตะวันตก จังหวัดกาลิมันตันตะวันออก (West Kutai, East Kalimantan)
  Trubaindo ลงนามในสัญญาการทำเหมืองเมื่อวันที่ 15 สิงหาคม พ.ศ. 2537
  โดยมีอายุประทานบัตรเป็นเวลา 30 ปี นับจากปีแรกที่เริ่มผลิต
  เริ่มทำการผลิตในเชิงพาณิชย์เมื่อวันที่ 9 พฤษภาคม พ.ศ. 2548 โดยมีกำลังการผลิต 5.5
  ล้านตันต่อปี

  []3) เหมืองโจ-ร่ง (Jorong) ดำเนินการโดย PT. Jorong Barutama Greston
  (Jorong) บริษัทฯ ถือหุ้นอยู่ร้อยละ 73.48 มีพื้นที่ประทานบัตรเริ่มต้น 984.18
  ตารางกิโลเมตร ตั้งอยู่บริเวณอำเภอตานาห์ลาอุท จังหวัดกาลิมันตันใต้ (Tanah Laut, South
  Kalimantan Province) ปัจจุบันบริษัทฯ ได้ทำการตัดพื้นที่ตามเงื่อนไขของสัญญาการทำเหมือง
  คงเหลือพื้นที่ที่ทำการผลิต 221 ตารางกิโลเมตร มีอายุประทานบัตร 30 ปี (พ.ศ. 2542 –
  พ.ศ. 2572) ซึ่งเริ่มทำการผลิตในเชิงพาณิชย์เมื่อวันที่ 10 ธันวาคม พ.ศ. 2542
  ปัจจุบันมีกำลังการผลิต 3 ล้านตันต่อปี

  4) เหมืองคิทาดิน (Kitadin) ดำเนินการโดย PT. Kitadin บริษัทฯ ถือหุ้นอยู่ร้อยละ
  73.71 มีพื้นที่ประทานบัตรทั้งหมด 53.11 ตารางกิโลเมตร ตั้งอยู่ในอำเภอบอนตัง
  และอำเภอกูไตการ์ตาเนอการา จังหวัดกาลิมันตันตะวันออก (Bontang and
  Kutaikartanegara, East Kalimantan) มีอายุประทานบัตร 10 ปี (พ.ศ. 2543 –
  พ.ศ. 2553) ปัจจุบันมีกำลังการผลิต 2 ล้านตันต่อปี ซึ่งได้หยุดการผลิตชั่วคราว

  5) แหล่งถ่านหินบารินโต (Bharinto) ดำเนินการโดย PT. Bharinto Ekatama บริษัทฯ
  ถือหุ้นอยู่ร้อยละ 72.98 และได้รับสิทธิในการทำเหมืองถ่านหินกับรัฐบาลสาธารณรัฐอินโดนีเซีย
  ฉบับลงวันที่ 20 พฤศจิกายน พ.ศ. 2540 แหล่งถ่านหินบารินโต (Bharinto)
  ตั้งอยู่ในเขตรอยต่อของอำเภอบาริโตเหนือ จังหวัดกาลิมันตันกลาง (North Barito,
  Central Kalimantan) กับอำเภอกูไตตะวันตก จังหวัดกาลิมันตันตะวันออก (West Kutai,
  East Kalimantan) ต่อเนื่องกับแหล่งถ่านหินทรูบาอินโด (Trubaindo)
  ปัจจุบันอยู่ระหว่างขั้นตอนการขอใบอนุญาตก่อสร้าง

  ปริมาณทรัพยากร (Resources) และสำรองถ่านหิน (Reserves)

  ปริมาณสำรองถ่านหินของบริษัทฯ
  และบริษัทย่อยที่ดำเนินการโดยเหมืองถ่านหินในสาธารณรัฐอินโดนีเซีย ประเทศไทย
  และสาธารณรัฐประชาชนจีน โดยแบ่งแยกประเภทของปริมาณถ่านหินออกเป็น Reserves และ
  Resources ซึ่งแยกย่อยออกเป็น 4 ลักษณะ ได้แก่ Proved Reserves, Probable
  Reserves, Measured Resources และ Indicated Resources ณ วันที่ 31 ธันวาคม
  พ.ศ. 2551 ปริมาณถ่านหินสำรองแยกตามเหมืองถ่านหินต่างๆ มีรายละเอียดดังต่อไปนี้

  หน่วย : ล้านตัน

[TABLE]

หมายเหตุ : เหมืองลำปาง (LP-2) และเหมืองเชียงม่วน (CMMC) บริษัทฯ
ได้หยุดการทำเหมืองทั้ง 2 เหมือง เนื่องจากปริมาณสำรองได้หมดลง ในช่วงปลายปี พ.ศ. 2551

-   การลงทุนในเหมืองถ่านหินในสาธารณรัฐประชาชนจีน

  [] 1. ณ วันที่ 31 ธันวาคม พ.ศ. 2551 บริษัทฯ โดย BP Overseas Development Co.,
  Ltd. (เป็นบริษัทย่อยของบริษัทฯ) ถือหุ้นใน Asian American Coal Inc. (AACI) ร้อยละ
  100 ของหุ้นสามัญที่ออกและจำหน่ายแล้วทั้งหมด บริษัท AACI
  จัดตั้งขึ้นเพื่อดำเนินธุรกิจพัฒนาและร่วมลงทุนในธุรกิจเหมืองถ่านหินในสาธารณรัฐประชาชนจีน
  บริษัท AACI ได้ร่วมทุนกับผู้ดำเนินธุรกิจเหมืองถ่านหิน
  และผู้ดำเนินธุรกิจการขนส่งทางรถไฟในสาธารณรัฐประชาชนจีน เพื่อจัดตั้งบริษัท Shanxi
  Asian American - Daning Energy Co., Ltd. (SAADEC)

  โดย AACI ถือหุ้นอยู่ร้อยละ 56 ของหุ้นที่จำหน่ายแล้วทั้งหมดใน SAADEC
  และได้รับสัมปทานเป็นระยะเวลา 25 ปี เพื่อทำการพัฒนาและผลิตถ่านหินจากเหมืองต้าหนิง
  (Daning) เพื่อจำหน่าย เหมืองต้าหนิงตั้งอยู่ในมณฑลซานซี สาธารณรัฐประชาชนจีน
  ผลิตถ่านหินประเภทแอนทราไซท์ ที่มีปริมาณซัลเฟอร์ต่ำและค่าความร้อนสูง
  โดยมีปริมาณสำรองถ่านหิน ณ วันที่ 31 ธันวาคม พ.ศ. 2551 ประมาณ 66.6 ล้านตัน
  เหมืองต้าหนิงผลิตถ่านหินออกจำหน่าย โดยใช้เทคโนโลยีการผลิต Longwall Mechanized
  เริ่มทำการผลิตถ่านหินในเชิงพาณิชย์เมื่อวันที่ 16 สิงหาคม พ.ศ. 2548
  โดยมีเป้าหมายการผลิตที่ 4 ล้านตันต่อปี ผลการผลิตถ่านหินในปี พ.ศ. 2551 อยู่ที่ 3.4 ล้านตัน

  นอกจากนี้ AACI ได้ร่วมทุนกับผู้ผลิตถ่านหินรายใหญ่ในสาธารณรัฐประชาชนจีน Shanxi Lu’an
  Mining Industry (Group) Co., Ltd. จัดตั้ง Shanxi Gaohe Energy Co., Ltd.
  (SGEC) โดยถือหุ้นในสัดส่วนร้อยละ 45 และ 55 ตามลำดับ โดยได้รับสัมปทานเป็นระยะเวลา
  30 ปี เพื่อทำการพัฒนาและผลิตถ่านหินจากเหมืองเกาเหอ (Gaohe) เพื่อจำหน่าย
  เหมืองเกาเหอตั้งอยู่ในมณฑลซานซีเช่นเดียวกับเหมืองต้าหนิง

  []โดยมีปริมาณสำรองถ่านหินประเภทเซมิ-แอนทราไซท์ประมาณ 191 ล้านตัน
  ใช้เทคโนโลยีการผลิต Longwall Mechanized
  คาดว่าจะเริ่มทำการผลิตถ่านหินในเชิงพาณิชย์ในปี พ.ศ. 2553 และมีกำลังการผลิต 6
  ล้านตันต่อปี

2.  [][]Banpu Mineral Company Limited (เป็นบริษัทย่อยของบริษัทฯ) ได้ร่วมทุนกับ
    Hebi Coal and Electricity Co., Ltd. (HCEC) ตั้งแต่ปี พ.ศ. 2548
    โดยถือหุ้นในสัดส่วนร้อยละ 40 และ 60 ตามลำดับ จัดตั้งบริษัท Hebi Zhong Tai Mining
    Co., Ltd. (HZTM) เพื่อดำเนินธุรกิจการผลิตและจำหน่ายถ่านหินจากเหมืองเฮ่อปี้ (Hebi)

  ปัจจุบันเหมืองเฮ่อปี้มีกำลังการผลิต 1.5 ล้านตันต่อปี ณ วันที่ 31 ธันวาคม พ.ศ. 2551
  มีปริมาณสำรองถ่านหินอยู่ประมาณ 30.3 ล้านตัน และมีพื้นที่ส่วนขยายที่มีปริมาณสำรองประมาณ
  50 ล้านตัน โดยคุณภาพของถ่านหินจัดอยู่ในประเภท เซมิ-แอนทราไซท์ ผลการผลิตถ่านหินในปี
  พ.ศ. 2551 อยู่ที่ 1.4 ล้านตัน

(2) ธุรกิจผลิตและจำหน่ายไฟฟ้า (Power Business)

1.  บริษัท บีแอลซีพี เพาเวอร์ จำกัด (BLCP)

  []บริษัทฯ ถือหุ้นร้อยละ 50 ของทุนชำระแล้ว ในบริษัท บีแอลซีพี เพาเวอร์ จำกัด
  (โดยผ่านบริษัท บ้านปู โคล เพาเวอร์ จำกัด ที่บริษัทฯ ถือหุ้นร้อยละ 99.99)
  ซึ่งเป็นโรงไฟฟ้าขนาด 1,434 เมกะวัตต์ ใช้ถ่านหินคุณภาพดีเป็นเชื้อเพลิง
  ตั้งอยู่ที่นิคมอุตสาหกรรมมาบตาพุด จังหวัดระยอง โดยมีสัญญาซื้อขายไฟฟ้า (Power Purchase
  Agreement-PPA) กับการไฟฟ้าฝ่ายผลิตแห่งประเทศไทยอายุสัญญา 25 ปี
  นับจากวันที่เปิดเดินเครื่องในเชิงพาณิชย์

  บีแอลซีพีได้กู้เงินจากสถาบันการเงินทั้งในและต่างประเทศ ในวงเงินประมาณ 1,100
  ล้านเหรียญสหรัฐ เพื่อนำมาใช้ในการก่อสร้างโรงไฟฟ้า
  โดยได้เริ่มก่อสร้างโรงไฟฟ้าแล้วตั้งแต่เดือนสิงหาคม พ.ศ. 2546
  และได้เปิดดำเนินการในเชิงพาณิชย์สำหรับหน่วยการผลิตที่หนึ่ง เมื่อเดือนตุลาคม พ.ศ. 2549
  โดยมีกำลังการผลิต 717 เมกะวัตต์ ส่วนหน่วยการผลิตที่สองเปิดดำเนินการได้ในเดือนกุมภาพันธ์
  พ.ศ. 2550 และมีกำลังการผลิต 717 เมกะวัตต์

  2.2 บริษัท Banpu Power Investment Co., Ltd (BPIC)

  บริษัทฯ ถือหุ้นร้อยละ 100 ของทุนชำระแล้ว ในบริษัท Banpu Power Investment Co.,
  Ltd (BPIC) ซึ่งจดทะเบียนอยู่ในประเทศสิงคโปร์ (โดยผ่านบริษัท Banpu Power
  International จำกัด) BPIC มีการลงทุนในโรงไฟฟ้าพลังความร้อนร่วม (Combined Heat
  and Power) ในเขตภาคเหนือของสาธารณรัฐประชาชนจีน จำนวน 3 แห่ง
  ซึ่งมีกำลังการผลิตกระแสไฟฟ้ารวม 248 เมกะวัตต์ และมีกำลังการผลิตไอน้ำ 798 ตันต่อชั่วโมง
  โดยมีรายละเอียดดังนี้

  []

1.  โรงไฟฟ้าล่วนหนาน (Luannan) มณฑลเหอเป่ย มีกำลังการผลิตกระแสไฟฟ้า 100 เมกะวัตต์
    และกำลังการผลิตไอน้ำ 128 ตัน/ชั่วโมง

2.  []โรงไฟฟ้าเจิ้งติ้ง (Zhengding) มณฑลเหอเป่ย มีกำลังการผลิตกระแสไฟฟ้า 48
    เมกะวัตต์ และกำลังการผลิตไอน้ำ 180 ตัน/ชั่วโมง

3.  []โรงไฟฟ้าโจวผิง (Zouping) มณฑลซานตง มีกำลังการผลิตกระแสไฟฟ้า 100 เมกะวัตต์
    และกำลังการผลิตไอน้ำ 490 ตัน/ชั่วโมง

  2.3 บริษัท ผลิตไฟฟ้าราชบุรีโฮลดิ้ง จำกัด (มหาชน) (RATCH)

  บริษัทฯ ได้ลงทุนใน RATCH ในสัดส่วนทั้งทางตรงและทางอ้อมร้อยละ 14.99 ของทุนชำระแล้ว
  ซึ่งในปัจจุบัน RATCH ได้ลงทุนร้อยละ 99.99 ในโรงไฟฟ้า Ratchaburi Generating Co.,
  Ltd. ตั้งอยู่จังหวัดราชบุรี มีกำลังผลิตรวม 3,645 เมกะวัตต์
  โดยใช้กาซธรรมชาติเป็นเชื้อเพลิง และได้ลงทุนร้อยละ 50.00 ในโรงไฟฟ้า บริษัท
  ไตรเอนเนอยี่ จำกัด (TECO) ตั้งอยู่จังหวัดราชบุรี มีกำลังการผลิต 700 เมกะวัตต์
  โดยใช้กาซธรรมชาติเป็นเชื้อเพลิง นอกจากนี้ ได้ร่วมลงทุนร้อยละ 25.00
  ในโครงการโรงไฟฟ้า Ratchaburi Power Co., Ltd. ตั้งอยู่ที่จังหวัดราชบุรี
  โดยมีกำลังการผลิต 1,400 เมกะวัตต์ โดยเริ่มจ่ายกระแสไฟฟ้าได้ตั้งแต่กลางปี พ.ศ. 2551

  ในธุรกิจไฟฟ้าในต่างประเทศ RATCH ได้เข้าร่วมลงทุนร้อยละ 25.00
  ในโครงการโรงไฟฟ้าพลังน้ำ น้ำงึม 2 ซึ่งกำลังอยู่ระหว่างการก่อสร้าง ตั้งอยู่ ณ
  สาธารณรัฐประชาธิปไตยประชาชนลาว มีกำลังการผลิต 615 เมกะวัตต์
  โดยมีแผนจ่ายกระแสไฟฟ้าขายให้กับประเทศไทย คาดว่าหลังปี พ.ศ. 2554 และทาง RATCH
  ได้ตัดสินใจเข้าร่วมลงทุนร้อยละ 40.00 ในโครงการโรงไฟฟ้าถ่านหินลิกไนต์หงสา
  ในสาธารณรัฐประชาธิปไตยประชาชนลาว มีกำลังการผลิต 1,878 เมกะวัตต์
  โดยคาดว่าจะเซ็นสัญญาซื้อขายไฟฟ้ากับการไฟฟ้าฝ่ายผลิตแห่งประเทศไทย
  และมีแผนที่จะเริ่มก่อสร้างภายในปี พ.ศ. 2552
  โดยคาดว่าเริ่มจ่ายกระแสไฟฟ้าให้กับประเทศไทยและบางส่วนให้กับสาธารณรัฐประชาธิปไตยประชาชนลาวได้ในปี
  พ.ศ. 2558

แผนที่แสดงเหมืองถ่านหินและโรงไฟฟ้า

[]

สิทธิหรือข้อจำกัดในการประกอบธุรกิจ

รายละเอียดประทานบัตรของบริษัท บ้านปู จำกัด (มหาชน) และบริษัทย่อย

+------+------+--------+-----+-----+-----+-------------+-----------+
| โคร  | ป    | อำเภอ  | จัง  | เ   | หมด | โดยบริษัท     | หมายเหตุ   |
| งการ | ระทา |        | หวัด | นื้อที่ | อายุ |             |           |
|      | นบัตร |        |     |     |     |             |           |
|      |      |        |     | ไร  |     |             |           |
|      | เลขที่ |        |     | ่-งา |     |             |           |
|      |      |        |     | น-ต |     |             |           |
|      |      |        |     | รม. |     |             |           |
+------+------+--------+-----+-----+-----+-------------+-----------+
| DO   | 275  | แม่ทะ   | ลำ  | 18  | 16  | บริษัท บ้านปู   | แจ้งหยุดก   |
| NFAI | 64/1 |        | ปาง | 1-2 | /11 | มินเนอรัล     | ารทำเหมือง |
|      | 4974 |        |     | -10 | /63 | จำกัด        |           |
+------+------+--------+-----+-----+-----+-------------+-----------+
| GRAN | 281  | บ้านตาก | ตาก | 25  | 05  | บริษัท ศิลามณี  | แจ้งหยุดก   |
| ITE- | 68/1 |        |     | 5-1 | /10 | จำกัด        | ารทำเหมือง |
| SILA | 4958 |        |     | -09 | /60 |             |           |
| MANI |      |        |     |     |     |             |           |
+------+------+--------+-----+-----+-----+-------------+-----------+
| GRA  | 281  | เมือง   | ลำ  | 5   | 11  | บริษัท บ้านปู   | แจ้งหยุดก   |
| NITE | 77/1 |        | ปาง | 2-2 | /12 | จำกัด        | ารทำเหมือง |
| -TAK | 4886 |        |     | -96 | /57 | (มหาชน)     |           |
+------+------+--------+-----+-----+-----+-------------+-----------+
| LP-2 | 243  | แม่ทะ-  | ลำ  | 8   | 02  | บริษัท บ้านปู   | ที่ทำเหมือง  |
|      | 03/1 | สบปราบ | ปาง | 7-3 | /03 | จำกัด        |           |
|      | 3989 |        |     | -21 | /55 | (มหาชน)     |           |
+------+------+--------+-----+-----+-----+-------------+-----------+
| LP-2 | 243  | แม่ทะ-  | ลำ  | 5   | 10  | บริษัท บ้านปู   | ที่ทำเหมือง  |
|      | 10/1 | สบปราบ | ปาง | 6-1 | /12 | จำกัด        |           |
|      | 3957 |        |     | -83 | /53 | (มหาชน)     |           |
+------+------+--------+-----+-----+-----+-------------+-----------+
| LP-2 | 243  | แม่ทะ-  | ลำ  | 19  | 06  | บริษัท บ้านปู   | ที่ทำเหมือง  |
|      | 39/1 | สบปราบ | ปาง | 2-2 | /04 | จำกัด        |           |
|      | 4109 |        |     | -60 | /56 | (มหาชน)     |           |
+------+------+--------+-----+-----+-----+-------------+-----------+
| LP-2 | 244  | แม่ทะ-  | ลำ  | 20  | 22  | บริษัท บ้านปู   | ที่ทำเหมือง  |
|      | 14/1 | สบปราบ | ปาง | 0-3 | /12 | จำกัด        |           |
|      | 4475 |        |     | -74 | /59 | (มหาชน)     |           |
+------+------+--------+-----+-----+-----+-------------+-----------+
| LP-2 | 274  | แม่ทะ-  | ลำ  | 26  | 23  | บริษัท บ้านปู   | ที่ทำเหมือง  |
|      | 20/1 | สบปราบ | ปาง | 3-1 | /06 | จำกัด        |           |
|      | 4660 |        |     | -02 | /53 | (มหาชน)     |           |
+------+------+--------+-----+-----+-----+-------------+-----------+
| LP-2 | 274  | แม่ทะ-  | ลำ  | 28  | 23  | บริษัท บ้านปู   | ที่ทำเหมือง  |
|      | 21/1 | สบปราบ | ปาง | 1-1 | /06 | จำกัด        |           |
|      | 4661 |        |     | -60 | /54 | (มหาชน)     |           |
+------+------+--------+-----+-----+-----+-------------+-----------+
| LP-2 | 274  | แม่ทะ-  | ลำ  | 23  | 23  | บริษัท บ้านปู   | ที่ทำเหมือง  |
|      | 22/1 | สบปราบ | ปาง | 3-3 | /06 | จำกัด        |           |
|      | 4662 |        |     | -09 | /54 | (มหาชน)     |           |
+------+------+--------+-----+-----+-----+-------------+-----------+
| LP-2 | 274  | แม่ทะ-  | ลำ  | 23  | 23  | บริษัท บ้านปู   | ที่ทำเหมือง  |
|      | 23/1 | สบปราบ | ปาง | 7-2 | /06 | จำกัด        |           |
|      | 4663 |        |     | -28 | /59 | (มหาชน)     |           |
+------+------+--------+-----+-----+-----+-------------+-----------+
| LP-2 | 274  | แม่ทะ-  | ลำ  | 20  | 23  | บริษัท บ้านปู   | ที่ทำเหมือง  |
|      | 36/1 | สบปราบ | ปาง | 9-3 | /06 | จำกัด        |           |
|      | 4665 |        |     | -07 | /58 | (มหาชน)     |           |
+------+------+--------+-----+-----+-----+-------------+-----------+
| LP-2 | 275  | แม่ทะ-  | ลำ  | 29  | 30  | บริษัท บ้านปู   | ที่ทำเหมือง  |
|      | 01/1 | สบปราบ | ปาง | 7-3 | /06 | จำกัด        |           |
|      | 5020 |        |     | -80 | /59 | (มหาชน)     |           |
+------+------+--------+-----+-----+-----+-------------+-----------+
| SIL  | 201  | แม่พริก  | ลำ  | 11  | 09  | บริษัท        | บริษัท พี.วี. |
| AMAN | 65/1 |        | ปาง | 2-3 | /08 | ศิลามณีหินอ่อน  | หินอ่อ      |
| I-MA | 3661 |        |     | -52 | /52 | จำกัด        | นและแกรนิต |
| RBLE |      |        |     |     |     |             | จำกัด      |
|      |      |        |     |     |     |             | รับช่วงก    |
|      |      |        |     |     |     |             | ารทำเหมือง |
+------+------+--------+-----+-----+-----+-------------+-----------+
| SIL  | 201  | แม่พริก  | ลำ  | 17  | 09  | บริษัท        |           |
| AMAN | 66/1 |        | ปาง | 1-2 | /08 | ศิลามณีหินอ่อน  |           |
| I-MA | 3662 |        |     | -58 | /52 | จำกัด        |           |
| RBLE |      |        |     |     |     |             |           |
+------+------+--------+-----+-----+-----+-------------+-----------+
| SIL  | 201  | แม่พริก  | ลำ  | 16  | 09  | บริษัท        |           |
| AMAN | 67/1 |        | ปาง | 7-2 | /08 | ศิลามณีหินอ่อน  |           |
| I-MA | 3663 |        |     | -97 | /52 | จำกัด        |           |
| RBLE |      |        |     |     |     |             |           |
+------+------+--------+-----+-----+-----+-------------+-----------+
| SIL  | 201  | แม่พริก  | ลำ  | 13  | 09  | บริษัท        | แจ้งหยุดก   |
| AMAN | 72/1 |        | ปาง | 0-2 | /08 | ศิลามณีหินอ่อน  | ารทำเหมือง |
| I-MA | 3664 |        |     | -21 | /52 | จำกัด        |           |
| RBLE |      |        |     |     |     |             |           |
+------+------+--------+-----+-----+-----+-------------+-----------+
| SIL  | 201  | แม่พริก  | ลำ  | 10  | 09  | บริษัท        | แจ้งหยุดก   |
| AMAN | 73/1 |        | ปาง | 1-0 | /08 | ศิลามณีหินอ่อน  | ารทำเหมือง |
| I-MA | 3665 |        |     | -05 | /52 | จำกัด        |           |
| RBLE |      |        |     |     |     |             |           |
+------+------+--------+-----+-----+-----+-------------+-----------+

+-------+-------+-------+-----+-------+-------+------------+---------+
| โค    | ประท  | อำเภอ | จัง  | เนื้อที่  | ห     | โดยบริษัท    | หมายเหตุ |
| รงการ | านบัตร |       | หวัด |       | มดอายุ |            |         |
|       |       |       |     | ไ     |       |            |         |
|       | เลขที่  |       |     | ร่-งาน |       |            |         |
|       |       |       |     | -ตรม. |       |            |         |
+-------+-------+-------+-----+-------+-------+------------+---------+
| Indon | 05P   | Tanah | So  | -     | 9/    | PT. Jorong | Pro     |
| esia- | B0318 | Laut  | uth | 4,137 | 12/29 | Barutama   | duction |
| Kalim |       |       | K   |       |       | Greston    | Stage   |
| antan |       |       | ali | Hec   |       | (Jorong)   |         |
|       |       |       | man | tares |       |            | Pro     |
|       |       |       | tan |       |       |            | duction |
|       |       |       |     | -     |       |            | Stage   |
|       |       |       |     | 7,341 |       |            |         |
|       |       |       |     |       |       |            |         |
|       |       |       |     | Hec   |       |            |         |
|       |       |       |     | tares |       |            |         |
+-------+-------+-------+-----+-------+-------+------------+---------+
| Indo  | 01P   | Bon   | E   | 2     | 8     | PT.        | Pro     |
| minco | B0435 | tang, | ast | 5,121 | /5/28 | Indominco  | duction |
|       |       |       | K   | Hec   |       | Mandiri    | Stage   |
|       |       | Kutai | ali | tares |       |            |         |
|       |       | Timur | man |       |       |            |         |
|       |       |       | tan |       |       |            |         |
+-------+-------+-------+-----+-------+-------+------------+---------+
| Ki    | KTN   | Emb   | E   | -     | 3/    | PT.        | Su      |
| tadin | 2003  | alut, | ast | 2,    | 11/08 | Kitadin    | spended |
|       | 0006  |       | K   | 973.3 |       |            | Stage   |
| (Emb  | EP    | Kutai | ali |       | 16    | PT.        |         |
| alut) |       | K     | man | Hec   | /6/18 | Kitadin    | Su      |
|       | 98P   | artan | tan | tares |       |            | spended |
| Ki    | P0103 | egara |     |       |       |            | Stage   |
| tadin |       |       | E   | -     |       |            |         |
|       |       | Bo    | ast | 2,338 |       |            |         |
| (Ta   |       | ntang | K   |       |       |            |         |
| ndung |       | ,     | ali | Hec   |       |            |         |
| Ma    |       | Kutai | man | tares |       |            |         |
| yang) |       |       | tan |       |       |            |         |
|       |       | Timur |     |       |       |            |         |
+-------+-------+-------+-----+-------+-------+------------+---------+
| Trub  | 96P   | Kutai | E   | 2     | 27/   | PT.        | Pro     |
| aindo | B0160 | Barat | ast | 3,650 | 02/35 | Trubaindo  | duction |
|       |       |       | K   | Hec   |       | Coal       | Stage   |
|       |       |       | ali | tares |       | Mining     |         |
|       |       |       | man |       |       |            |         |
|       |       |       | tan |       |       |            |         |
+-------+-------+-------+-----+-------+-------+------------+---------+
| Bha   | 04P   | B     | C   | 2     | 29/   | P          | Const   |
| rinto | B0081 | arito | ent | 2,000 | 06/09 | T.Bharinto | ruction |
|       |       | Utara | ral | Hec   |       | Ekatama    | Stage   |
|       |       | &     | &   | tares |       |            |         |
|       |       |       | E   |       |       |            |         |
|       |       | Kutai | ast |       |       |            |         |
|       |       | Barat |     |       |       |            |         |
|       |       |       | K   |       |       |            |         |
|       |       |       | ali |       |       |            |         |
|       |       |       | man |       |       |            |         |
|       |       |       | tan |       |       |            |         |
+-------+-------+-------+-----+-------+-------+------------+---------+

หมายเหตุ: - ประทานบัตรที่แจ้งหยุดการทำเหมือง เป็นประทานบัตรที่บริษัทฯ ยังไม่ได้ทำการผลิต
เนื่องจากปัจจุบันไม่มีความคุ้มค่าทางเศรษฐกิจหรือประสบปัญหาทางเทคนิคในการดำเนินการ
หรืออาจไม่มีวัตถุประสงค์ที่จะทำเหมืองต่อไป หากบริษัทฯ ต้องการทำเหมือง บริษัทฯ
สามารถทำเรื่องขอเปิดดำเนินการใหม่ภายใต้ประทานบัตรเดิมได้ทันที
หากประทานบัตรดังกล่าวยังไม่หมดอายุ

- * แหล่งถ่านหิน Kitadin หยุดทำการผลิตชั่วคราวตั้งแต่ต้นปี พ.ศ. 2550
เนื่องจากความไม่คุ้มค่าในเชิงพาณิชย์

2.  การตลาดและภาวะการแข่งขัน

  (ก) ภาวะอุตสาหกรรม

  ถ่านหินจัดเป็นทรัพยากรธรรมชาติที่มีแหล่งสำรองกระจายอยู่ในประเทศต่างๆ
  ทั่วโลกและมีปริมาณสำรองสูงกว่าน้ำมันและก๊าซธรรมชาติมาก
  ทำให้ถ่านหินเป็นแหล่งพลังงานที่มีความสำคัญต่อมนุษย์เป็นอย่างยิ่ง
  ถ่านหินที่นำมาใช้งานจะแบ่งออกเป็น 2 ประเภทหลักๆ ได้แก่
  ถ่านหินที่ใช้เป็นเชื้อเพลิงให้ความร้อน หรือที่เรียกว่า Steam Coal / Thermal Coal
  และถ่านหินที่ใช้ในการถลุงเหล็ก หรือที่เรียกว่า Coking Coal
  ถ่านหินที่ใช้ส่วนใหญ่จะเป็นถ่านหินประเภทที่ใช้เป็นเชื้อเพลิงให้ความร้อน
  โดยส่วนใหญ่จะใช้ในโรงไฟฟ้าเพื่อผลิตกระแสไฟฟ้า
  ซึ่งถือได้ว่าเป็นเชื้อเพลิงเชิงพาณิชย์ที่มีราคาถูกที่สุด

-   การค้าถ่านหินประเภทเชื้อเพลิงให้ความร้อน (Steam Coal/Thermal Coal) ในตลาดโลก

  []ปี พ.ศ. 2551 ปริมาณการนำเข้าถ่านหินประเภทเชื้อเพลิงให้ความร้อน (Steam Coal /
  Thermal Coal) ในตลาดโลกยังคงขยายตัวอย่างต่อเนื่องจากปีที่ผ่านมา
  โดยมีปริมาณการนำเข้าถ่านหินรวมราว 700 ล้านตัน เพิ่มขึ้นจากปีก่อน 2.1%
  เป็นผลมาจากความต้องการใช้ถ่านหินในอุตสาหกรรมผลิตกระแสไฟฟ้าเพิ่มมากขึ้นโดยเฉพาะในภูมิภาคเอเชีย
  โดยมีสัดส่วนการนำเข้าสูงถึง 54%
  ของปริมาณการนำเข้าถ่านหินประเภทเชื้อเพลิงให้ความร้อนทั้งหมดใน ปี พ.ศ. 2551
  ประเทศผู้นำเข้าหลัก ได้แก่ ญี่ปุ่น เกาหลีใต้ ไต้หวัน และสาธารณรัฐประชาชนจีน

  การส่งออกถ่านหินประเภทเชื้อเพลิงให้ความร้อนในปี พ.ศ. 2551 คาดว่าจะมีปริมาณราว 691
  ล้านตัน เพิ่มขึ้นจากปีก่อน 2.5% อินโดนีเซียเป็นประเทศผู้ส่งออกรายใหญ่ที่สุด
  มีปริมาณการส่งออกประมาณ 200 ล้านตัน
  ถึงแม้ว่าในปีที่ผ่านมาอินโดนีเซียประสบปัญหาฝนตกเกือบตลอดทั้งปีก็ตาม รองลงมาคือออสเตรเลีย
  มีปริมาณการส่งออกประมาณ 124 ล้านตัน ในปีที่ผ่านมาออสเตรเลียประสบปัญหาฝนตกหนักเช่นกัน
  โดยเฉพาะในไตรมาสแรกของปี พ.ศ. 2551 เกิดน้ำท่วมหนักในรัฐควีนแลนด์ (Queensland)
  ทำให้กระทบกับการผลิตถ่านหินเป็นอย่างมาก ประกอบกับระบบขนส่งถ่านหินยังไม่เพียงพอ
  จึงทำให้การส่งออกถ่านหินจากออสเตรเลียในช่วงดังกล่าวต่ำกว่าที่คาดการณ์ไว้มาก
  ในขณะเดียวกันก็เกิดปัญหาในประเทศผู้ส่งออกถ่านหินอื่นๆ เช่น
  ฝนตกหนักในสาธารณรัฐแอฟริกาใต้ การขาดแคลนตู้รถไฟสำหรับลำเลียงถ่านหินในรัสเซีย
  และการจำกัดการส่งออกถ่านหินของจีนเนื่องจากความต้องการใช้ภายในประเทศที่เพิ่มสูงขึ้นมาก
  ทำให้เกิดภาวะตึงตัวในธุรกิจถ่านหิน ภาวะตึงตัวดังกล่าวได้เริ่มคลี่คลายลงในช่วงครึ่งหลังของปี
  พ.ศ. 2551 หลังจากเกิดวิกฤติการเงินขึ้นในสหรัฐอเมริกา และลุกลามไปยังส่วนต่างๆ ของโลก
  ทำให้ความต้องการใช้ถ่านหินมีการขยายตัวที่ลดลง
  ประกอบกับภาวะการผลิตถ่านหินในหลายประเทศกลับเข้าสู่ภาวะปกติ
  อุตสาหกรรมถ่านหินจึงได้เริ่มปรับตัวเข้าสู่ภาวะ Oversupply

  []

  []ราคาซื้อขายถ่านหินตามสัญญาซื้อขายถ่านหินระยะยาวระหว่างผู้ใช้ถ่านหินในประเทศญี่ปุ่นกับผู้ผลิตถ่านหินหลักในประเทศออสเตรเลีย
  (Australia-Japan Reference Price) ได้มีการตกลงราคาซื้อขายสำหรับการส่งมอบปี
  พ.ศ. 2551 (เมษายน พ.ศ. 2551 ถึง มีนาคม พ.ศ. 2552) ไว้ที่ 125 เหรียญสหรัฐต่อตัน
  ซึ่งปรับตัวสูงขึ้นจากปีก่อนหน้าถึง 125% ในขณะที่ราคาส่งออกถ่านหิน (FOB) ในตลาดจร (Spot
  market) จากท่าเรือนิวคาสเซิล (Newcastle) ในประเทศออสเตรเลีย ในปี พ.ศ. 2551
  ได้ปรับตัวสูงขึ้นอย่างต่อเนื่อง

  ในช่วงครึ่งปีแรกจนขึ้นไปเกือบถึงระดับ 200 เหรียญสหรัฐต่อตันในช่วงกลางปี
  จากปัญหาการผลิตในประเทศผู้ส่งออกหลัก
  ในขณะที่ความต้องการใช้ถ่านหินได้เพิ่มสูงขึ้นจากสภาพอากาศที่หนาวเย็น
  แต่หลังจากนั้นราคาถ่านหินได้ปรับตัวลดลงอย่างรวดเร็ว
  เนื่องจากปัญหาวิกฤติการเงินในสหรัฐอเมริกาและราคาน้ำมันที่ตกลงอย่างรวดเร็ว
  โดยราคาถ่านหินที่ท่าเรือนิวคาสเซิลลงมาอยู่ที่ระดับต่ำกว่า 80 เหรียญสหรัฐต่อตันเมื่อตอนสิ้นปี
  พ.ศ. 2551 อย่างไรก็ตามราคาส่งออกถ่านหินที่ท่าเรือนิวคาสเซิลเฉลี่ยตลอดทั้งปี พ.ศ. 2551
  อยู่ที่ 128 เหรียญสหรัฐต่อตัน ปรับตัวสูงขึ้นจากปีก่อนถึง 63 เหรียญสหรัฐต่อตัน

  การขยายตัวของตลาดในปี พ.ศ. 2552 มีแนวโน้มชะลอตัวลง
  เนื่องจากการขยายตัวของวิกฤติการเงิน
  ซึ่งจะทำให้ความต้องการใช้ถ่านหินในประเทศที่พัฒนาแล้วลดลง
  ในขณะที่การเติบโตของความต้องการใช้ถ่านหินในประเทศกำลังพัฒนามีแนวโน้มชะลอตัวลง
  แต่โดยภาพรวมแล้วความต้องการใช้ถ่านหินของโลกจะยังคงมีการขยายตัวอย่างต่อเนื่องแต่ด้วยอัตราการเติบโตที่ต่ำลง
  ราคาส่งออกถ่านหินที่ท่าเรือนิวคาสเซิลในปี พ.ศ. 2552 คาดว่าจะลดลงมาต่ำกว่าปีที่ผ่านมามาก
  จากการชะลอตัวลงของเศรษฐกิจโลก แต่คาดว่าจะคงอยู่ในระดับสูงกว่า 70 เหรียญสหรัฐต่อตัน
  เนื่องจากต้นทุนการผลิตถ่านหินที่เพิ่มขึ้น

-   การค้าถ่านหินในประเทศไทย

  การบริโภคถ่านหินในประเทศไทยมีทั้งถ่านหินที่ผลิตจากเหมืองภายในประเทศเอง
  ส่วนใหญ่จะเป็นถ่านหินคุณภาพต่ำที่จัดอยู่ในประเภทลิกไนต์และถ่านหินที่นำเข้ามาจากต่างประเทศ
  ซึ่งส่วนใหญ่เป็นถ่านหินบิทูมินัส
  ถ่านหินที่ใช้อยู่ในประเทศไทยจะเป็นถ่านหินประเภทเชื้อเพลิงให้ความร้อน โดยในปี พ.ศ. 2551
  มีการบริโภคถ่านหินปริมาณรวมทั้งสิ้นประมาณ 34.6 ล้านตัน เพิ่มขึ้นจากปีก่อน 8.6%
  โดยแบ่งเป็นการใช้ลิกไนต์จากเหมืองในประเทศ 18.7 ล้านตัน เพิ่มขึ้นจากปีที่แล้วประมาณ 0.8
  ล้านตัน และถ่านหินนำเข้าจากต่างประเทศประมาณ 16 ล้านตัน เพิ่มขึ้นจากปีที่แล้วประมาณ 1.9
  ล้านตัน
  ถ่านหินที่ผลิตในประเทศส่วนใหญ่จะเป็นการใช้ในภาคการผลิตไฟฟ้าของการไฟฟ้าฝ่ายผลิตแห่งประเทศไทย
  (EGAT) โดยมีปริมาณการใช้รวมประมาณ 16 ล้านตันในปี พ.ศ. 2551 หรือคิดเป็นสัดส่วน 47%
  ของการใช้ถ่านหินทั้งประเทศ
  การใช้ถ่านหินในภาคอุตสาหกรรมในปีที่ผ่านมามีปริมาณรวมทั้งสิ้นประมาณ 18.4 ล้านตัน
  เพิ่มขึ้นจากปีก่อนหน้าถึง 32% ส่วนใหญ่จะเป็นการนำถ่านหินไปใช้ในอุตสาหกรรมปูนซีเมนต์
  กระดาษและเยื่อกระดาษ ปิโตรเคมี อุตสาหกรรมอาหารและอื่นๆ
  ถ่านหินที่ใช้ในภาคอุตสาหกรรมจะเป็นถ่านหินที่ผลิตในประเทศเองเพียง 2.4 ล้านตัน
  ที่เหลือจะเป็นถ่านหินที่นำเข้ามาจากต่างประเทศ
  เนื่องจากปริมาณสำรองถ่านหินในประเทศไทยได้ลดลงมาก และเหมืองบางแห่ง เช่น
  เหมืองลำปาง ซึ่งเป็นเหมืองหลักของบริษัท บ้านปู จำกัด (มหาชน) ได้ปิดตัวลงปลายปี พ.ศ.
  2551 ทำให้ต้องนำเข้าถ่านหินจากต่างประเทศมาทดแทน
  อุตสาหกรรมปูนซีเมนต์เป็นอุตสาหกรรมที่มีปริมาณการใช้ถ่านหินมากที่สุดในภาคอุตสาหกรรมของไทย
  โดยมีปริมาณการใช้รวมประมาณ 7.2 ล้านตันในปี พ.ศ. 2551 เพิ่มขึ้นจากปีที่แล้ว 10%
  ในขณะที่อุตสาหกรรมการผลิตกระแสไฟฟ้าของ SPP และ IPP มีปริมาณการใช้รวมประมาณ 5.5
  ล้านตัน เพิ่มขึ้นจากปีก่อนหน้า 1.5% ที่เหลืออีกประมาณ 5.7 ล้านตัน
  เป็นการเพิ่มขึ้นในอุตสาหกรรมอื่นๆ ซึ่งมีอัตราการเติบโตสูงถึง 36.7%
  เนื่องจากมีโรงงานอุตสาหกรรมหลายโรงได้ดัดแปลงเครื่องจักรโดยเปลี่ยนจากการใช้น้ำมันเป็นเชื้อเพลิงมาใช้ถ่านหินเป็นเชื้อเพลิงในช่วงที่น้ำมันมีราคาแพงมาก
  ทำให้ความต้องการใช้ถ่านหินในกลุ่มนี้เพิ่มขึ้นอย่างรวดเร็ว

  []

  ในปี พ.ศ. 2552 คาดว่า ปริมาณความต้องการใช้ถ่านหินเป็นเชื้อเพลิงในประเทศไทย
  จะมีแนวโน้มขยายตัวต่ำมากเนื่องจากภาวะเศรษฐกิจชะลอตัว
  โดยคาดว่าจะมีอัตราการเติบโตทางเศรษฐกิจเพียง 0-2%
  ซึ่งอาจจะทำให้ความต้องการใช้ถ่านหินในภาคอุตสาหกรรมต่ำกว่าปีที่ผ่านมา
  แต่อย่างไรก็ตามคาดว่าความต้องการใช้ถ่านหินในภาคการผลิตกระแสไฟฟ้าจะใกล้เคียงกับปีที่ผ่านมา
  เพราะถ่านหินจัดเป็นเชื้อเพลิงที่มีต้นทุนต่ำที่สุดเมื่อเทียบกับเชื้อเพลิงตัวอื่นๆ

-   ธุรกิจผลิตกระแสไฟฟ้าในประเทศไทย (ที่มา: สำนักนโยบายและแผนพลังงาน (EPPO))

  เศรษฐกิจไทยในปี พ.ศ. 2551 มีแนวโน้มขยายตัวร้อยละ 4.0 อัตราเงินเฟ้ออยู่ที่ระดับ 5.6
  ดุลบัญชีเดินสะพัดขาดดุล
  ทั้งนี้เนื่องจากอุปสงค์ภายในประเทศและการส่งออกชะลอลงในไตรมาสที่สาม
  ซึ่งเกิดจากผลกระทบของปัญหาภาวะเศรษฐกิจโลกที่ซบเซา
  นอกจากนี้ประเทศไทยยังได้รับผลกระทบจากสถานการณ์การเมืองในประเทศที่ไม่สงบ
  ส่งผลให้อัตราการเจริญเติบโตทางเศรษฐกิจของไทยในช่วงไตรมาสสามและไตรมาสสี่ชะลอลง
  ทำให้การใช้ไฟฟ้าสาขาต่างๆ ชะลอลงด้วย โดยเฉพาะในช่วงเดือนพฤศจิกายนและเดือนธันวาคม
  พ.ศ. 2551 ที่อัตราเพิ่มของการใช้ไฟฟ้าติดลบ เมื่อเทียบกับเดือนเดียวกันของปี พ.ศ. 2550

  อย่างไรก็ตามแม้ว่าเศรษฐกิจไทยจะได้รับผลกระทบในครึ่งปีหลัง
  แต่ปริมาณการใช้ไฟฟ้ารวมทั้งประเทศยังอยู่ที่ระดับ 136,025 กิกะวัตต์ชั่วโมง
  ขยายตัวเพิ่มขึ้นจากปีก่อนร้อยละ 2.5
  ซึ่งขยายตัวในอัตราที่ชะลอตัวลงจากปีก่อนสอดคล้องตามการเจริญเติบโตของเศรษฐกิจไทยปี
  พ.ศ. 2552 ที่ชะลอตัวลง ส่วนความต้องการไฟฟ้าสูงสุดเกิดขึ้น ณ วันที่ 21 เมษายน พ.ศ.
  2551 ที่ระดับ 22,568 เมกะวัตต์ ต่ำกว่าปี พ.ศ. 2550 อยู่ที่ระดับ 22,586 เมกะวัตต์
  ค่าตัวประกอบไฟฟ้าเฉลี่ย (Load Factor) อยู่ที่ร้อยละ 75.6 และกำลังผลิตสำรองไฟฟ้าต่ำสุด
  (Reserved Margin) อยู่ที่ร้อยละ 23.8 โดยแบ่งเป็นการใช้ไฟฟ้าในเขตนครหลวง 42,245
  กิกะวัตต์ชั่วโมง เพิ่มขึ้นร้อยละ 0.5 เขตภูมิภาค 90,944 กิกะวัตต์ชั่วโมง เพิ่มขึ้นร้อยละ 3.6
  และการใช้ไฟฟ้าจากลูกค้าตรงของการไฟฟ้าฝ่ายผลิตแห่งประเทศไทย (กฟผ.) 2,850
  กิกะวัตต์ชั่วโมง เพิ่มขึ้นร้อยละ 5.5

  การใช้ไฟฟ้าในสาขาการผลิตภาคอุตสาหกรรมยังคงมีการใช้ไฟฟ้ามากเป็นอันดับหนึ่ง
  คิดเป็นสัดส่วนร้อยละ 45 ของการใช้ไฟฟ้าทั้งประเทศ โดยเพิ่มขึ้นร้อยละ 2.2 จากปีที่ผ่านมา
  โดยเพิ่มขึ้นในอัตราที่ลดลง สาขาธุรกิจเพิ่มขึ้นร้อยละ 1.6 บ้านและที่อยู่อาศัยเพิ่มขึ้นร้อยละ 4.1
  สาขาเกษตรและอื่นๆ เพิ่มขึ้นร้อยละ 3.7

  ในส่วนของการผลิตไฟฟ้า กำลังการผลิตติดตั้งไฟฟ้าในปี พ.ศ. 2551 อยู่ที่ 29,892 เมกะวัตต์
  ปริมาณการผลิตและการรับซื้อของ กฟผ. มีจำนวน 148,790 กิกะวัตต์ชั่วโมง
  เพิ่มขึ้นจากปีก่อนร้อยละ 1.2 โดยสามารถแบ่งสัดส่วนตามเชื้อเพลิงชนิดต่างๆ ที่ใช้ในการผลิต
  ดังนี้ ก๊าซธรรมชาติร้อยละ 70 ลิกไนต์/ถ่านหินร้อยละ 21 น้ำมันร้อยละ 1 พลังน้ำร้อยละ 5
  และการนำเข้าร้อยละ 3 ทั้งนี้คาดว่าในปี พ.ศ. 2552 การผลิตและการซื้อไฟฟ้าของ กฟผ.
  จะเพิ่มขึ้นร้อยละ 2.2 โดยการผลิตไฟฟ้าจากก๊าซธรรมชาติจะมีสัดส่วนเพิ่มขึ้นมาก เนื่องจาก
  บริษัท ปตท. จำกัด (มหาชน) สามารถจัดหาก๊าซธรรมชาติให้ กฟผ. เพิ่มขึ้น
  ขณะที่ปริมาณการผลิตไฟฟ้าจากพลังน้ำ น้ำมันเตาและการนำเข้าไฟฟ้าจะลดลง
  โดยเป็นไปตามแผน PDP ของ กฟผ.

  (ข) การตลาด

  ธุรกิจผลิตและจำหน่ายถ่านหิน

1.  ตลาดถ่านหินต่างประเทศ

  ภาวะตลาดถ่านหินในปี พ.ศ. 2551 มีความผันผวนสูงมาก โดยในช่วงครึ่งแรกของปี
  ความต้องการใช้ถ่านหินในตลาดโลกอยู่ในระดับสูง
  โดยเฉพาะความต้องการใช้ถ่านหินในสาธารณรัฐประชาชนจีน
  มีสาเหตุมาจากสภาพอากาศหนาวเย็นผิดปกติและการเตรียมตัวเป็นเจ้าภาพจัดการแข่งขันกีฬาโอลิมปิก
  2008 ทำให้ความต้องการใช้ไฟฟ้าอยู่ในระดับสูง
  รัฐบาลจีนจึงได้จำกัดปริมาณการส่งออกถ่านหินเพื่อเก็บถ่านหินไว้ใช้ในประเทศ
  ในขณะที่ประเทศผู้ผลิตถ่านหินเพื่อการส่งออกรายใหญ่ของโลกก็ประสบปัญหาด้านการผลิตต่างๆ
  มากมาย เช่น เกิดน้ำท่วมหนักในรัฐ Queensland ประเทศออสเตรเลีย
  เกิดฝนตกหนักในประเทศผู้ผลิตหลักทั้งในประเทศออสเตรเลีย สาธารณรัฐอินโดนีเซีย
  และประเทศแอฟริกาใต้ การขาดแคลนตู้รถไฟสำหรับใช้ขนส่งถ่านหินในรัสเซีย
  การลดการส่งออกถ่านหินของเวียดนามเนื่องจากความต้องการใช้ภายในประเทศที่เพิ่มสูงขึ้น
  ล้วนแต่ทำให้ภาวะตลาดถ่านหินในช่วงครึ่งแรกของปี พ.ศ. 2551 อยู่ในภาวะตึงตัวมาก
  ราคาถ่านหินในตลาดโลกจึงปรับตัวเพิ่มขึ้นอย่างรวดเร็ว โดยราคาถ่านหิน BJI (Barlow
  Jonker Index) ที่ท่าเรือ Newcastle ประเทศออสเตรเลีย ได้ปรับตัวสูงขึ้นเกือบแตะ 200
  เหรียญสหรัฐต่อตัน ในเดือนกรกฎาคม พ.ศ. 2551
  ก่อนที่จะปรับตัวลดลงหลังจากที่การผลิตถ่านหินของโลกได้ปรับตัวเข้าสู่ภาวะปกติ
  ความต้องการใช้ถ่านหินในช่วงครึ่งหลังของปี พ.ศ. 2551
  ได้ชะลอตัวลงจากวิกฤติการเงินในสหรัฐอเมริกา
  ทำให้ราคาถ่านหินในตลาดโลกลดลงอย่างรวดเร็ว ตามการลดลงของราคาพลังงาน ราคาถ่านหิน
  BJI ที่ท่าเรือ Newcastle ประเทศออสเตรเลีย ได้ปรับตัวลงมาอยู่ในระดับต่ำกว่า 80
  เหรียญสหรัฐต่อตันเมื่อปลายปี พ.ศ. 2551

  กลยุทธ์ในการแข่งขัน

  ในปี พ.ศ. 2551 บริษัทฯ ยังคงเน้นการจำหน่ายถ่านหินไปยังตลาดที่ให้ราคาสูงสุด
  การรักษาลูกค้าในระยะยาว และการเพิ่มความพึงพอใจให้กับลูกค้า
  โดยได้กำหนดกลยุทธ์หลักในการแข่งขันไว้ดังนี้

-   การบริหารความสัมพันธ์กับลูกค้า

  บริษัทฯ ได้เห็นถึงความสำคัญของการตอบสนองความต้องการของลูกค้าให้ตรงจุด
  จึงได้จัดตั้งหน่วยงานเฉพาะในการบริหารความสัมพันธ์กับลูกค้า
  โดยหน่วยงานดังกล่าวได้ทำการสัมภาษณ์ลูกค้าหลักของบริษัทฯ
  และได้ทำการส่งแบบสอบถามไปยังลูกค้า
  เพื่อวัดความพึงพอใจของลูกค้าต่อผลิตภัณฑ์และบริการของบริษัทฯ
  และนำผลการสำรวจมาปรับปรุงผลิตภัณฑ์และบริการของบริษัทฯ
  ให้สามารถตอบสนองตรงตามความต้องการของลูกค้ามากยิ่งขึ้น

-   การสร้างความพึงพอใจให้กับลูกค้า

  บริษัทฯ
  ได้นำผลการสำรวจความพึงพอใจของลูกค้ามาปรับปรุงกระบวนการทำงานภายในเพื่อให้สามารถตอบสนองความต้องการของลูกค้าและเพิ่มความพึงพอใจให้กับลูกค้ามากขึ้น

-   การเพิ่มความน่าเชื่อถือและความมั่นคงในการส่งมอบ

  จากการสำรวจความคิดเห็นของลูกค้าหลักพบว่า
  ความน่าเชื่อถือและความมั่นคงในการส่งมอบเป็นความต้องการในระดับต้นๆ ของลูกค้า บริษัทฯ
  จึงได้ทำการปรับปรุงกระบวนการขนส่งและขนถ่ายถ่านหินของบริษัทฯ
  เพื่อเพิ่มความมั่นคงและความสม่ำเสมอในการส่งมอบถ่านหินให้ลูกค้า ดังนี้

-   การปรับปรุงท่าเรือขนถ่ายถ่านหิน

  บริษัทฯ ได้ทำการปรับปรุงท่าเรือบอนตัง (Bontang Coal Terminal)
  ในสาธารณรัฐอินโดนีเซีย ซึ่งเป็นท่าเรือสำหรับขนถ่ายถ่านหินที่ใหญ่ที่สุดของบริษัทฯ
  ให้สามารถขนถ่ายถ่านหินได้ปีละ 14.5 ล้านตัน
  และอยู่ในระหว่างการปรับปรุงท่าเรือบอนตังให้สามารถขนถ่ายถ่านหินเพิ่มขึ้นเป็นปีละ 18.5
  ล้านตัน ซึ่งจะทำให้บริษัทฯ สามารถตอบสนองความต้องการของลูกค้าได้มากขึ้น

-   เพิ่มพื้นที่กองเก็บถ่านหินที่ท่าเรือบอนตัง

  บริษัทฯ ได้เพิ่มพื้นที่กองเก็บถ่านหินที่ท่าเรือบอนตัง ให้สามารถกองเก็บถ่านหินเพิ่มจาก 350,000
  ตัน เป็น 650,000 ตัน ทำให้บริษัทฯ
  มีความมั่นคงและความสม่ำเสมอในการส่งมอบถ่านหินให้ลูกค้าเพิ่มขึ้น

-   ปรับปรุงระบบเรือลำเลียงถ่านหิน (Barge Circuit Network)

  บริษัทฯ เช่าเรือลำเลียงถ่านหินโดยทำสัญญาเช่าเรือระยะยาว ทำให้บริษัทฯ
  สามารถวางแผนใช้เรือได้อย่างมีประสิทธิภาพ นอกจากนี้บริษัทฯ
  ได้พัฒนาระบบติดตามและตรวจสอบการใช้งานของเรือลำเลียงถ่านหิน บริษัทฯ
  จึงสามารถลำเลียงถ่านหินจากเหมืองมายังท่าเรือได้อย่างต่อเนื่องสม่ำเสมอด้วยต้นทุนค่าขนส่งที่แข่งขันได้

-   ความยืดหยุ่นในการส่งมอบ

  จากการที่บริษัทฯ มีท่าเรือขนถ่ายถ่านหินเอง ทำให้บริษัทฯ
  มีความยืดหยุ่นในการกำหนดระยะเวลาที่ลูกค้าจะนำเรือเข้ามารับถ่านหินที่ท่าเรือของบริษัทฯ
  ถือเป็นการอำนวยความสะดวกให้กับลูกค้าในการหาเช่าเรือบรรทุกถ่านหินหรือเปลี่ยนเรือบรรทุกถ่านหิน
  และช่วยให้ลูกค้าบริหารจัดการเรือบรรทุกถ่านหินและต้นทุนค่าขนส่งได้ดีขึ้น

-   การเพิ่มความรวดเร็วในการให้บริการ

  บริษัทฯ ได้นำระบบคอมพิวเตอร์มาใช้ในการติดตามการผลิต การขนส่งถ่านหิน
  และการออกเอกสารต่างๆ เช่น ใบแจ้งหนี้ (Invoice) การคำนวณราคา
  รวมถึงข้อมูลด้านคุณภาพถ่านหิน ทำให้บริษัทฯ รู้สถานะของสินค้าและบริการของลูกค้าแต่ละรายว่า
  ณ เวลาต่างๆ สินค้าและบริการนั้นอยู่ในขั้นตอนใด ทำให้บริษัทฯ
  สามารถตอบสนองลูกค้าได้รวดเร็วยิ่งขึ้น และเป็นการลดข้อผิดพลาดทางด้านเอกสารลง
  ซึ่งจะเป็นการช่วยลดต้นทุนและเวลาทางด้านการติดต่อสื่อสารของลูกค้าลง

-   การสนับสนุนทางด้านเทคนิค

  บริษัทฯ ได้ว่าจ้างผู้เชี่ยวชาญทางด้านเทคโนโลยีการใช้งานถ่านหิน (Coal Utilization
  Expert)
  ในการให้คำแนะนำและช่วยเหลือลูกค้าในการเพิ่มประสิทธิภาพการใช้งานถ่านหินของบริษัทฯ
  อันจะเป็นการช่วยลูกค้าลดต้นทุนการใช้ถ่านหินลง

-   ระบบควบคุมคุณภาพที่ทันสมัย

  บริษัทฯ ได้ปรับปรุงห้องปฏิบัติการตรวจสอบคุณภาพถ่านหินของทุกเหมือง
  พร้อมทั้งจัดทำคู่มือกระบวนการวิเคราะห์คุณภาพถ่านหินให้เป็นมาตรฐานเดียวกัน
  เพื่อให้ห้องปฏิบัติการในแต่ละเหมืองของบริษัทฯ เทียบเท่ามาตรฐานสากล นอกจากนี้บริษัทฯ
  ได้จัดตั้งหน่วยงานทางด้านการควบคุมคุณภาพขึ้นมาโดยเฉพาะ
  เพื่อมาติดตามตรวจสอบคุณภาพถ่านหินทุกขั้นตอนการผลิต จนถึงส่งมอบให้ลูกค้า
  จึงมั่นใจได้ว่าคุณภาพถ่านหินที่ส่งมอบให้กับลูกค้ามีความสม่ำเสมอและตรงกับข้อกำหนดที่ได้ตกลงกันไว้

  บริษัทฯ อยู่ระหว่างการดำเนินการก่อสร้างห้องปฏิบัติการตรวจสอบคุณภาพถ่านหินกลาง
  (Central Laboratory) ที่บริเวณท่าเรือบอนตัง โดยบริษัทฯ
  มีแผนที่จะทำการว่าจ้างบริษัทวิเคราะห์คุณภาพถ่านหินจากภายนอกให้เข้ามาใช้ห้องปฏิบัติการกลางในการตรวจสอบคุณภาพถ่านหินที่ส่งมอบให้ลูกค้า
  ซึ่งจะทำให้ลูกค้าได้รับผลวิเคราะห์คุณภาพถ่านหินเร็วขึ้น
  อันจะเป็นการเพิ่มความเชื่อมั่นด้านคุณภาพให้กับลูกค้า

-   การเพิ่มผลิตภัณฑ์ราคาสูง

  บริษัทฯ ได้นำถ่านหินที่มีคุณภาพปานกลาง แต่มีปริมาณกำมะถันและขี้เถ้าต่ำ
  มาผสมกับถ่านหินที่มีคุณภาพสูง ทำให้ได้ผลิตภัณฑ์ที่มีคุณภาพดีที่สามารถขายในตลาดที่ให้ราคาสูงได้
  ทำให้บริษัทฯ มีปริมาณผลิตภัณฑ์ที่มีราคาสูงเพิ่มขึ้น

-   มุ่งเน้นสร้างฐานลูกค้าระยะยาว (Focus on Long Term Customer)

  บริษัทฯ ยังให้ความสำคัญกับการสร้างความสัมพันธ์กับลูกค้าในระยะยาว ทำให้บริษัทฯ
  มีลูกค้าประจำอยู่เป็นจำนวนมาก ครอบคลุมปริมาณถ่านหินส่วนใหญ่ของยอดขายของบริษัทฯ
  ถึงแม้ลูกค้าบางรายจะไม่มีการทำสัญญาซื้อขายถ่านหินระยะยาวกับบริษัทฯ
  แต่ก็ซื้อถ่านหินของบริษัทฯ ต่อเนื่องตลอดมา บริษัทฯ
  จะยังคงเน้นการเสริมสร้างความสัมพันธ์ที่ดีกับลูกค้าต่อไป ผ่านกิจกรรมต่างๆ เช่น
  การแลกเปลี่ยนข้อมูลภาวะตลาดถ่านหิน การเชิญลูกค้ามาเยี่ยมชมกิจการของบริษัทฯ
  การส่งเจ้าหน้าที่ออกไปสัมภาษณ์และรับฟังความคิดเห็นและข้อเสนอแนะจากลูกค้า
  การให้ความช่วยเหลือลูกค้าทางด้านเทคนิค เป็นต้น เพื่อให้บริษัทฯ มีความใกล้ชิดกับลูกค้ามากขึ้น

-   การกระจายฐานลูกค้าทางภูมิศาสตร์ (Geographic Spread)

  บริษัทฯ มีลูกค้าหลักๆ กระจายตัวอยู่ในหลายประเทศทั้งในยุโรปและเอเชีย ทำให้บริษัทฯ
  ลดความเสี่ยงที่ต้องพึ่งพาตลาดใดตลาดหนึ่งโดยเฉพาะ นอกจากนี้
  เมื่อตลาดใดตลาดหนึ่งเกิดปัญหา บริษัทฯ ก็สามารถขายถ่านหินไปยังตลาดอื่นๆ ได้ ทำให้บริษัทฯ
  มีความมั่นคงทางด้านรายได้

  นโยบายด้านราคา

  โดยทั่วไปบริษัทฯ จะมีการตกลงราคาซื้อขายถ่านหินกับลูกค้าแต่ละรายปีละ 1 ครั้ง
  โดยมีการกระจายการตกลงราคาออกไปอยู่ในช่วงต่างๆ ของปีขึ้นอยู่กับสัญญาที่ทำไว้กับลูกค้า
  ที่มีทั้งแบบราคาคงที่ และราคาที่เปลี่ยนแปลงไปตามราคาตลาดโลกหรือที่เรียกว่า Index Link
  การขายแบบราคาคงที่จะเป็นการประกันรายได้ของบริษัทฯ
  และลดผลกระทบจากความผันผวนของราคาถ่านหินในตลาดโลก บริษัทฯ
  ได้ปรับสัดส่วนการขายแบบราคาคงที่และราคาที่เปลี่ยนแปลงไปตามราคาตลาดโลก
  ให้เหมาะสมกับสภาวะตลาดในขณะนั้น ทำให้ราคาขายถ่านหินของบริษัทฯ
  ในปีที่ผ่านมาปรับตัวสูงขึ้นมากจากการเพิ่มขึ้นของราคาถ่านหินในตลาดโลก

  ปกติราคาจำหน่ายถ่านหินของสาธารณรัฐอินโดนีเซียจะมีส่วนลดจากราคาจำหน่ายถ่านหิน BJI
  ที่ท่าเรือ Newcastle ประเทศออสเตรเลีย เนื่องจากมีระบบขนถ่ายถ่านหินที่ด้อยกว่า
  แต่ในปีที่ผ่านมาเกิดภาวะตลาดถ่านหินตึงตัวมาก ทำให้บริษัทฯ
  ประสบความสำเร็จในการลดช่องว่างของส่วนต่างราคาให้แคบลง
  และยังสามารถจำหน่ายถ่านหินคุณภาพสูงบางส่วนได้ในราคาจำหน่ายสูงกว่าราคาที่ท่าเรือ
  Newcastle บริษัทฯ
  ได้ทำการปรับปรุงท่าเรือขนถ่ายถ่านหินอย่างต่อเนื่องเพื่อปรับปรุงข้อด้อยและลดส่วนต่างราคาให้แคบลง
  และคงนโยบายราคาในการลดส่วนต่างราคากับราคาที่ท่าเรือ Newcastle ให้แคบลงต่อไป

  การจัดจำหน่ายและช่องทางการจัดจำหน่าย

  ในการจำหน่ายถ่านหินให้ลูกค้า บริษัทฯ
  มีทั้งการเสนอขายตรงให้กับลูกค้าและการขายผ่านตัวแทนจำหน่าย (Agent)
  การขายตรงให้กับลูกค้ามักจะเป็นการขายในประเทศที่บริษัทฯ มีสำนักงานตั้งอยู่ เช่น
  สาธารณรัฐอินโดนีเซีย ประเทศไทย แต่ในประเทศที่ไม่มีสำนักงานตั้งอยู่ บริษัทฯ
  จะใช้ตัวแทนจำหน่าย (Agent) ในประเทศนั้นๆ เพื่ออำนวยความสะดวกต่างๆ แก่ลูกค้า
  รวมทั้งดำเนินการด้านเอกสาร นอกจากนี้ ยังเป็นผู้ช่วยบริษัทฯ
  ในการหาข้อมูลสถานการณ์พลังงาน ถ่านหิน ลูกค้า และคู่แข่งขันในประเทศเหล่านั้น ให้บริษัทฯ
  เพื่อใช้เป็นข้อมูลในการวางแผน นอกจากนี้บริษัทฯ ได้มีการขายผ่านบริษัทเพื่อการค้า (Trading
  Company) เพื่อใช้ในการเข้าถึงลูกค้าเป้าหมาย
  และเป็นการลดภาระค่าใช้จ่ายในด้านการตลาดของบริษัทฯ

  ลักษณะของลูกค้า

  ลูกค้าส่วนใหญ่ของบริษัทฯ เป็นอุตสาหกรรมผลิตกระแสไฟฟ้า
  ที่มีความต้องการใช้ถ่านหินในการผลิตกระแสไฟฟ้าเป็นจำนวนมาก
  ซึ่งได้กระจายอยู่ในประเทศต่างๆ เช่น ญี่ปุ่น เกาหลีใต้ ไต้หวัน จีน มาเลเซีย ฟิลิปปินส์
  อินโดนีเซีย และบางประเทศในแถบยุโรป นอกจากนี้บริษัทฯ
  ได้จำหน่ายถ่านหินให้กับอุตสาหกรรมปูนซีเมนต์ ปิโตรเคมี กระดาษ พลาสติกและเคมีภัณฑ์ เป็นต้น
  บริษัทฯ คงเน้นลูกค้ากลุ่มอุตสาหกรรมผลิตไฟฟ้า
  เนื่องจากเป็นกลุ่มที่มีความต้องการแน่นอนและมีอัตราการเติบโตสูง
  แต่ก็ยังคงขายถ่านหินบางส่วนให้กับกลุ่มอุตสาหกรรมอื่นๆ เพื่อกระจายฐานลูกค้าของบริษัทฯ
  ไปหลายๆ อุตสาหกรรม และรักษาความสัมพันธ์ที่ดีกับลูกค้าไว้

  คู่แข่งขันที่สำคัญ

  คู่แข่งขันที่สำคัญของบริษัทฯ ได้แก่ ผู้ผลิตรายใหญ่ในประเทศออสเตรเลีย สาธารณรัฐประชาชนจีน
  สาธารณรัฐอินโดนีเซีย ประเทศแอฟริกาใต้

1.  ตลาดถ่านหินในประเทศไทย

  ภาพรวมความต้องการใช้ถ่านหินในภาคอุตสาหกรรมในปี พ.ศ. 2551 เพิ่มขึ้นประมาณร้อยละ 12
  จากปีก่อนหน้า โดยการใช้ถ่านหินในโรงงานอุตสาหกรรมขนาดเล็กมีการเพิ่มขึ้นถึงร้อยละ 47
  เนื่องจากราคาน้ำมันที่ปรับตัวสูงขึ้นอย่างมาก
  ทำให้โรงงานอุตสาหกรรมที่ใช้น้ำมันเป็นเชื้อเพลิงหลายรายปรับเปลี่ยนเครื่องจักรมาใช้ถ่านหินเป็นเชื้อเพลิง
  การใช้ถ่านหินในอุตสาหกรรมปูนซีเมนต์ในปีที่ผ่านมาก็ได้เพิ่มขึ้นถึงร้อยละ 12 จากปีก่อนหน้านี้
  ในขณะที่การผลิตถ่านหินในประเทศมีแนวโน้มลดลงอย่างต่อเนื่อง
  และมีบางแหล่งผลิตต้องปิดตัวลงเพราะปริมาณสำรองถ่านหินของเหมืองได้หมดลง
  ผู้ใช้ถ่านหินจึงต้องหันมาใช้ถ่านหินนำเข้าจากต่างประเทศทดแทน
  ทำให้ความต้องการใช้ถ่านหินนำเข้าเพิ่มขึ้นอย่างรวดเร็ว
  จึงเป็นแรงจูงใจให้มีผู้ค้ารายใหม่เข้ามาสู่ตลาดหลายราย
  สภาพการแข่งขันของตลาดถ่านหินในประเทศไทยในปี พ.ศ. 2551 จึงค่อนข้างรุนแรง
  ผู้ค้าถ่านหินรายใหม่ได้มีการจัดตั้งคลังสินค้าและโรงแต่งแร่ขึ้นหลายแห่ง
  เพื่อเจาะตลาดโรงงานอุตสาหกรรมขนาดเล็กที่มีการเติบโตสูง
  ในขณะที่ถ่านหินบางส่วนได้จำหน่ายไปยังอุตสาหกรรมขนาดใหญ่ เช่น อุตสาหกรรมปูนซีเมนต์
  และโรงงานที่ใช้หม้อไอน้ำขนาดใหญ่
  ซึ่งในปีที่ผ่านมาถือได้ว่าเป็นปีทองของผู้ค้าถ่านหินเพราะราคาถ่านหินในตลาดโลกได้ปรับตัวเพิ่มขึ้นอย่างมากโดยเฉพาะในช่วงครึ่งปีแรกผู้ค้าถ่านหินที่ได้ทำสัญญาซื้อถ่านหินกับผู้ผลิตไว้ในช่วงปลายปี
  พ.ศ.2550 จะสามารถทำกำไรได้มากจากราคาตลาดที่ปรับตัวขึ้นไป
  แต่วิกฤติการเงินในช่วงปลายปี พ.ศ. 2551 ทำให้ราคาถ่านหินในตลาดโลกตกลงอย่างรวดเร็ว
  ซึ่งอาจส่งผลกระทบกับผู้ค้าถ่านหินที่ทำสัญญาซื้อถ่านหินล่วงหน้าไว้เช่นกัน

  กลยุทธ์ในการแข่งขัน

-   ถ่านหินผลิตในประเทศไทย

  ถ่านหินส่วนใหญ่ที่บริษัทฯ
  ผลิตในประเทศไทยได้ทำสัญญาซื้อขายระยะยาวกับลูกค้ารายใหญ่ไว้หมดแล้ว ดังนั้นบริษัทฯ
  จึงเน้นไปที่การผลิตถ่านหินให้ได้คุณภาพและปริมาณเป็นไปตามข้อตกลงที่ทำไว้กับลูกค้า
  โดยเน้นในเรื่องการให้บริการหลังการขาย การส่งมอบที่ตรงเวลา
  และมีความรับผิดชอบต่อสิ่งแวดล้อมและชุมชน

-   ถ่านหินนำเข้าจากต่างประเทศ

-   จากการที่บริษัทฯ มีความสัมพันธ์ใกล้ชิดกับลูกค้ามาอย่างยาวนาน
    และได้แสดงให้ลูกค้าเห็นว่าตลอดระยะเวลาที่ผ่านมาบริษัทฯ
    มีความรับผิดชอบต่อพันธะสัญญาต่างๆ
    ที่มีต่อลูกค้าทั้งในเรื่องของการผลิตถ่านหินที่ตรงกับความต้องการของลูกค้าทั้งปริมาณและคุณภาพ
    และการส่งมอบที่ตรงต่อเวลา
    ทำให้ได้รับความไว้วางใจจากลูกค้าในการรับซื้อถ่านหินนำเข้าจากต่างประเทศไปใช้

-   บริษัทฯ มีแหล่งถ่านหินของบริษัทฯ
    เองในประเทศสาธารณรัฐอินโดนีเซียทำให้ได้รับความเชื่อถือจากลูกค้าในด้านของความมั่นคงในการส่งมอบ
    ทำให้บริษัทฯ มีความพร้อมในการทำสัญญาซื้อขายถ่านหินทั้งในระยะสั้นและระยะยาว

-   เน้นลูกค้าระยะยาว

  บริษัทฯ คงให้ความสำคัญกับการสร้างความสัมพันธ์กับลูกค้าในระยะยาว
  โดยการเสาะแสวงหาปริมาณสำรองถ่านหินเพิ่มเติมอยู่ตลอดเวลา
  เพื่อให้มั่นใจได้ว่าลูกค้าจะมีถ่านหินใช้อย่างเพียงพอและต่อเนื่องตลอดไป นอกจากนี้บริษัทฯ
  จัดให้มีทีมงานออกไปให้ความรู้กับลูกค้าทั้งทางด้านเทคนิคและภาวะตลาดถ่านหินเพื่อรักษาความสัมพันธ์ที่ดีกับลูกค้าไว้อย่างต่อเนื่อง

-   พันธมิตรเชิงกลยุทธ์

  บริษัทฯ ใช้ตัวแทนจำหน่ายในการขายถ่านหินให้กับลูกค้ารายย่อยเพื่อขยายฐานลูกค้าใหม่
  และเพื่อให้มั่นใจว่า ลูกค้าของบริษัทฯ ได้รับการดูแลเอาใจใส่เป็นอย่างดี

-   คลังสินค้า (Coal Distribution Center)

  บริษัทฯ
  ได้จัดตั้งคลังสินค้าเพื่อนำถ่านหินนำเข้ามากองเก็บก่อนที่จะกระจายไปยังลูกค้าในลักษณะทยอยส่งมอบให้ลูกค้า
  ทั้งนี้เพื่อเป็นการลดภาระในการจัดการเรื่องการกองเก็บสต๊อกถ่านหินรวมทั้งช่วยลดต้นทุนสินค้าคงเหลือของลูกค้า
  โดยบริษัทฯ ใช้คลังสินค้าเป็นที่ปรับปรุงคุณลักษณะถ่านหิน
  ทั้งในเรื่องของการคัดขนาดและค่าความร้อนให้มีคุณสมบัติเหมาะสมกับการใช้งานของลูกค้าแต่ละราย
  โดยบริษัทฯ ได้มุ่งเน้นเรื่องของการส่งมอบที่ตรงเวลา
  ควบคุมคุณภาพถ่านหินให้ตรงตามข้อกำหนดของลูกค้า
  รวมทั้งควบคุมการปฏิบัติงานในพื้นที่ให้เป็นไปตามข้อกำหนดของการรักษาสภาพแวดล้อม
  และดูแลเรื่องผลกระทบต่อชุมชนในบริเวณใกล้เคียง
  ทั้งนี้เพื่อให้ลูกค้ามีความมั่นใจในเรื่องการส่งมอบในระยะยาว

  นโยบายด้านราคา

-   ถ่านหินผลิตในประเทศไทย

  เนื่องจากปริมาณสำรองถ่านหินในประเทศมีปริมาณจำกัด
  และส่วนใหญ่ได้ทำสัญญาซื้อขายระยะยาวกับลูกค้ารายใหญ่ไว้หมดแล้ว
  ดังนั้นราคาจำหน่ายถ่านหินในประเทศจึงเป็นราคาที่ผูกพันตามสัญญาระยะยาว
  สำหรับลูกค้ารายย่อย
  จะมีการปรับราคาจำหน่ายในทิศทางเดียวกับแนวโน้มราคาถ่านหินในตลาดโลก
  โดยจะมีการกำหนดราคาถ่านหินในลักษณะปีต่อปี

-   ถ่านหินนำเข้าจากต่างประเทศ

  ราคาจำหน่ายถ่านหินนำเข้าจากต่างประเทศจะเป็นไปตามกลไกของตลาดโลก
  โดยจะขึ้นอยู่กับช่วงเวลาที่เสนอขายให้ลูกค้า
  โดยการทำสัญญาซื้อขายกับลูกค้ามีทั้งสำหรับการส่งมอบเป็นครั้งๆ
  หรือสำหรับระยะเวลาหนึ่งปีหรือระยะเวลามากกว่าหนึ่งปี ขึ้นกับความต้องการของลูกค้า
  การจำหน่ายถ่านหินนำเข้าส่วนใหญ่บริษัทฯ จะทำการขนส่งให้ลูกค้า
  ดังนั้นราคาที่เสนอขายจึงรวมค่าระวางเรือไว้ด้วย บริษัทฯ
  จะทำสัญญาเช่าเรือเดินสมุทรให้เพียงพอสำหรับการขนส่งถ่านหินตามปริมาณและระยะเวลาที่กำหนดในสัญญา

  ลักษณะของลูกค้า

  ลักษณะของลูกค้าโดยรวมอยู่ในภาคอุตสาหกรรม ซึ่งสามารถแบ่งย่อยได้เป็น

1.  อุตสาหกรรมปูนซีเมนต์ ซึ่งใช้ถ่านหินในกระบวนการผลิตปูนซีเมนต์
    และนับเป็นกลุ่มผู้ใช้ถ่านหินกลุ่มใหญ่ที่สุดของภาคเอกชนในประเทศไทย
    ลูกค้าในกลุ่มนี้มีจำนวนน้อยราย แต่ละรายจะมีความต้องการใช้ถ่านหินในปริมาณมาก

2.  โรงไฟฟ้าถ่านหินภายใต้โครงการผู้ผลิตไฟฟ้าอิสระ (IPP) ซึ่งปัจจุบันมีเพียงรายเดียวคือ
    โรงไฟฟ้าบีแอลซีพี

3.  อุตสาหกรรมผลิตกระแสไฟฟ้าและไอน้ำ
    ซึ่งใช้ถ่านหินเป็นเชื้อเพลิงให้ความร้อนในหม้อไอน้ำขนาดใหญ่
    ประกอบไปด้วยอุตสาหกรรมกระดาษ ปิโตรเคมี และสิ่งทอ

4.  อุตสาหกรรมอื่นๆ
    ซึ่งใช้ถ่านหินเป็นเชื้อเพลิงให้ความร้อนในหม้อไอน้ำขนาดเล็กหรือใช้เป็นเชื้อเพลิงในการเผา
    อบ ต้ม ในกระบวนการผลิต ซึ่งส่วนใหญ่จะเป็นโรงงานขนาดเล็ก เช่น โรงงานผลิตกระดาษ
    เยื่อกระดาษ ขนาดเล็ก อุตสาหกรรมเคมี อาหาร ปูนขาว เป็นต้น
    ผู้ใช้ถ่านหินในกลุ่มนี้จะเป็นผู้ใช้รายย่อย ที่มีปริมาณการใช้ต่อรายไม่มากนัก แต่มีจำนวนผู้ใช้มาก
    และต้องการถ่านหินที่มีคุณลักษณะเฉพาะกว่า 3 กลุ่มแรก

  คู่แข่งขันที่สำคัญ

-   ถ่านหินในประเทศ ได้แก่ บริษัท ปูนซิเมนต์ไทยอุตสาหกรรม จำกัด (บริษัท
    ปูนซิเมนต์ไทยอุตสาหกรรม จำกัด ผลิตเพื่อป้อนถ่านหินให้กับกลุ่มซิเมนต์ไทย)

-   ถ่านหินนำเข้าจากต่างประเทศ
    ในปีที่ผ่านมาจำนวนผู้ค้าถ่านหินที่นำถ่านหินเข้ามาจำหน่ายในประเทศไทยมีจำนวนเพิ่มขึ้น
    โดยมีผู้ค้ารายใหญ่ประมาณ 15 ราย ผู้ค้าถ่านหินที่มีแหล่งถ่านหินของตนเองมีเพียงไม่กี่ราย
    ผู้ค้าส่วนใหญ่จะเป็นบริษัทเพื่อการค้า (Trading Company) จะทำในลักษณะซื้อมา ขายไป
    ไม่มีแหล่งถ่านหินเองทำให้มีปัญหาเรื่องความไม่แน่นอนในการส่งมอบและความสม่ำเสมอของคุณภาพถ่านหิน
    แต่จากการที่ความต้องการใช้ถ่านหินนำเข้าเพิ่มขึ้นสูงมาก
    จึงเป็นโอกาสให้มีผู้ค้ารายใหม่เข้ามาทำธุรกิจนี้เพิ่มขึ้น

ธุรกิจผลิตและจำหน่ายไฟฟ้า

1.  ธุรกิจไฟฟ้าในสาธารณรัฐประชาชนจีน

    อุตสาหกรรมไฟฟ้าในสาธารณรัฐประชาชนจีน

  การเติบโตของอุตสาหกรรมไฟฟ้าในสาธารณรัฐประชาชนจีนในปี พ.ศ. 2551
  ยังคงมีอัตราการเจริญเติบโตอย่างต่อเนื่องมาจากปี พ.ศ. 2550 แต่ในอัตราที่ลดลง โดยในปี
  พ.ศ. 2551 มีอัตราการเจริญเติบโตดังนี้

  ------------------------------------------ ---------- ---------- --------- ---------
                                             หน่วย       พ.ศ. 2551  พ.ศ. 2550 พ.ศ. 2549

  อัตราการเจริญเติบโตของการใช้ไฟฟ้ารวม            ร้อยละ      5.23       14.42     14.00

  อัตราการเจริญเติบโตการใช้ไฟฟ้าของภาคอุตสาหกรรม   ร้อยละ      3.83       15.66     14.30

  อัตราการเจริญเติบโตของกำลังการผลิต              ร้อยละ      5.18       14.67     20.30

  กำลังการผลิตรวม                              เมกะวัตต์    792,530    713,290   622,000
  ------------------------------------------ ---------- ---------- --------- ---------

  ภาวะตลาดไฟฟ้าในสาธารณรัฐประชาชนจีนในปี พ.ศ. 2551 ซึ่งในช่วง 2
  ไตรมาสแรกของปีมีภาครวมอยู่ในภาวะสมดุลระหว่างอุปสงค์และอุปทาน
  เพราะการเติบโตของอุปสงค์ยังคงสูงอยู่ตามความคาดหมาย ทำให้รองรับกำลังผลิตใหม่ที่เพิ่มขึ้น
  แต่ในช่วงไตรมาสที่ 4
  เมื่อสาธารณรัฐประชาชนจีนจีนเริ่มได้รับผลกระทบจากวิกฤตการณ์การเงินของโลก
  ทำให้ปริมาณความต้องการใช้ไฟฟ้าของทั้งปี พ.ศ. 2551
  เจริญเติบโตในอัตราที่ลดลงเมื่อเทียบกับปีก่อน

  ในปี พ.ศ. 2551 บริษัทฯ ได้บริหารการผลิตไฟฟ้าไปตามภาวการณ์ของตลาดที่ผันผวน กล่าวคือ
  ในครึ่งแรกของปีได้เน้นการเพิ่มปริมาณการผลิตและจำหน่ายไฟฟ้า
  แต่ในครึ่งปีหลังได้เน้นในการบริหารต้นทุนการผลิต โดยลดปริมาณการผลิตและจำหน่ายลง
  เป็นผลให้ปริมาณการผลิตและจำหน่ายทั้งปีต่ำกว่าปี พ.ศ. 2550 ที่ผ่านมา ในขณะเดียวกัน
  บริษัทฯ ทำการเจรจากับลูกค้าและรัฐบาลท้องถิ่นในการเพิ่มราคาจำหน่ายของไอน้ำ
  และได้รับการอนุมัติการขึ้นค่าไฟฟ้าจากรัฐบาล
  ทำให้มีรายได้เพิ่มขึ้นมาชดเชยต้นทุนเชื้อเพลิงที่สูงขึ้นมาก และทำให้บริษัท ฯ
  สามารถดำเนินธุรกิจได้อย่างต่อเนื่องและผ่านพ้นช่วงวิกฤตมาได้อย่างดี

  ส่วนสถานการณ์ถ่านหินที่ในสาธารณรัฐประชาชนจีน ในปี พ.ศ. 2551
  มีความผันผวนเป็นอย่างมาก ราคาถ่านหินได้เพิ่มขึ้นอย่างต่อเนื่องตั้งแต่ต้นปี พ.ศ. 2551
  จนถึงต้นไตรมาสที่ 4
  เนื่องจากมีปริมาณความต้องการถ่านหินมากและค่าขนส่งสูงขึ้นตามราคาน้ำมันในขณะนั้น
  แต่ราคาถ่านหินได้เริ่มลดลงใน 2 เดือนสุดท้ายของปี พ.ศ. 2551
  เนื่องจากความต้องการลดลงอันเป็นผลมาจากวิกฤตการณ์การเงินของโลก

  ในส่วนของบริษัท ฯ ได้ปรับกลยุทธการจัดซื้อถ่านหินไปตามสถานการณ์ที่เกิดขึ้น กล่าวคือ
  มีการสำรองถ่านหินเพิ่มขึ้นในช่วงที่ราคาถ่านหินอยู่ในช่วงขาขึ้น
  ในทางกลับกันลดปริมาณสำรองถ่านหินในช่วงขาลง
  ทั้งนี้เพื่อบริหารต้นทุนเชื้อเพลิงให้อยู่ในระดับต่ำที่สุดเท่าที่จะทำได้

การบริหารความสัมพันธ์กับลูกค้า (Customer Relationship Management)

  บริษัทฯ
  ได้ให้ความสำคัญกับการบริหารความสัมพันธ์กับลูกค้าทั้งภาครัฐบาลและเอกชนอย่างต่อเนื่อง
  ทั้งการไฟฟ้าส่วนท้องถิ่นที่เป็นผู้รับซื้อไฟฟ้าเพียงรายเดียวในแต่ละโรงไฟฟ้าและลูกค้าไอน้ำ
  โดยมีการติดตามประเมินผลความพึงพอใจของลูกค้า
  ตลอดจนการรักษาความสัมพันธ์ที่ดีกับรัฐบาลท้องถิ่น
  ในแง่ให้ความร่วมมือและสนับสนุนกิจกรรมที่ดีของภาครัฐ
  จนได้รับการยอมรับว่าเป็นบริษัทตัวอย่างในท้องถิ่นที่ตั้งอยู่
  ซึ่งจะเห็นได้จากการที่ลูกค้าไอน้ำของบริษัทฯ
  และรัฐบาลท้องถิ่นให้ความร่วมมือและให้การสนับสนุนเป็นอย่างดีในการปรับขึ้นราคาไอน้ำเนื่องจากต้นทุนราคาถ่านที่สูงขึ้นในช่วงปีที่ผ่านมา

2.  ธุรกิจไฟฟ้าในสาธารณรัฐประชาธิปไตยประชาชนลาว

    ปัจจุบันบริษัทฯ
    ได้เข้าไปร่วมลงทุนเพื่อศึกษาความเป็นไปได้ในการพัฒนาโครงการโรงไฟฟ้าพลังความร้อน
    โดยใช้ถ่านหินลิกไนต์เป็นเชื้อเพลิง ณ ตอนเหนือของสาธารณรัฐประชาธิปไตยประชาชนลาว
    ขนาดกำลังการผลิตประมาณ 1,878 เมกะวัตต์
    โดยจะจำหน่ายไฟฟ้าให้กับการไฟฟ้าฝ่ายผลิตแห่งประเทศไทย
    และบางส่วนให้กับสาธารณรัฐประชาธิปไตยประชาชนลาว ภายในปี พ.ศ. 2558
    ปัจจุบันอยู่ขั้นตอนการเจรจาอัตราค่ากระแสไฟฟ้าที่จะทำการซื้อขาย

3.  ธุรกิจไฟฟ้าในประเทศไทย

  บริษัทฯ มีสัดส่วนการผลิตไฟฟ้าตามสัดส่วนการลงทุนในอัตราร้อยละ 50
  ในโรงไฟฟ้าถ่านหินบีแอลซีพี หรือ 717 เมกะวัตต์ และลงทุนในอัตราร้อยละ 14.99
  ในโรงไฟฟ้าก๊าซธรรมชาติในบริษัท ราชบุรีโฮลดิ้ง จำกัด (มหาชน) หรือ 590 เมกะวัตต์
  ซึ่งทั้งหมดจำหน่ายกระแสไฟฟ้าให้กับการไฟฟ้าฝ่ายผลิตแห่งประเทศไทยตามสัญญาระยะยาวประเภท
  Independent Power Producer (IPP)

  กลยุทธ์ในการแข่งขัน

-   โรงไฟฟ้าถ่านหินในประเทศไทย

  บริษัทฯ ได้ให้ความสำคัญในเรื่องของสิ่งแวดล้อมและการยอมรับของชุมชนเป็นหลัก
  ในช่วงระยะเวลาที่ผ่านมา ประเทศไทยมีการตื่นตัวในเรื่องสิ่งแวดล้อม
  มีการปรับปรุงกฎหมายต่างๆ และมาตรฐานต่างๆ ให้สูงขึ้น
  ซึ่งส่งผลให้ต้องมีการลงทุนในส่วนนี้มากขึ้น
  ตลอดจนการต่อต้านโครงการโรงไฟฟ้าถ่านหินในพื้นที่ต่างๆ ทั่วประเทศ
  ความไม่ชัดเจนในนโยบายและหลักประกันจากภาครัฐฯ
  ทำให้บรรยากาศการลงทุนพัฒนาโครงการมีความเสี่ยงเพิ่มมากขึ้น

  คู่แข่งขันที่สำคัญ

-   ผู้ผลิตไฟฟ้ารายใหญ่ในประเทศ ได้แก่ บริษัท ผลิตไฟฟ้า จำกัด (มหาชน) บริษัทราชบุรีโฮลดิ้ง
    จำกัด (มหาชน) และบริษัท โกลว์ พลังงาน จำกัด (มหาชน)

-   ผู้ผลิตไฟฟ้าและนักลงทุนจากต่างประเทศ

การจัดหาผลิตภัณฑ์

  (1) สถานที่ตั้งของเหมืองถ่านหินและโรงไฟฟ้า

+-------------------------------+--------------------------------------+
| เหมืองถ่านหิน                    |                                      |
+-------------------------------+--------------------------------------+
| ประเทศไทย                     | สาธารณรัฐอินโดนีเซีย                     |
|                               |                                      |
| - เหมืองลำปาง (LP-2)           | -   เหมือง Jorong, South Kalimantan   |
|                               |     Province                         |
| อำเภอแม่ทะ จังหวัดลำปาง          |                                      |
|                               | -   เหมือง Indominco, East Kalimantan |
| - เหมืองเชียงม่วน (CMMC)         |     Province                         |
|                               |                                      |
| อำเภอเชียงม่วน จังหวัดพะเยา       | -   เหมือง Trubaindo, East Kalimantan |
|                               |     Province                         |
|                               |                                      |
|                               | -   เหมือง Kitadin, East Kalimantan   |
|                               |     Province                         |
|                               |                                      |
|                               | -   แหล่ง Bharinto, East Kalimantan   |
|                               |     Province                         |
|                               |                                      |
|                               | สาธารณรัฐประชาชนจีน                    |
|                               |                                      |
|                               | -   เหมือง Hebi, Henan Province       |
|                               |                                      |
|                               | -   เหมือง Daning, Shanxi Province    |
+-------------------------------+--------------------------------------+
| โรงไฟฟ้า                       |                                      |
+-------------------------------+--------------------------------------+
| ประเทศไทย                     | สาธารณรัฐประชาชนจีน                    |
|                               |                                      |
| - โรงไฟฟ้าบีแอลซีพี               | -   โรงไฟฟ้า Luannan, Hebei Province  |
|                               |                                      |
| นิคมอุตสาหกรรมมาบตาพุด           | -   โรงไฟฟ้า Zhengding, Hebei         |
| จังหวัดระยอง                    |     Province                         |
|                               |                                      |
|                               | -   โรงไฟฟ้า Zouping, Shandong        |
|                               |     Province                         |
+-------------------------------+--------------------------------------+

  หมายเหตุ: - เหมืองลำปางและเหมืองเชียงม่วน บริษัทฯ ได้หยุดการทำเหมืองทั้ง 2 เหมือง
  เนื่องจากปริมาณสำรองได้หมดลง

  (2) กำลังการผลิตและปริมาณการผลิต

  บริษัทฯ มีกำลังการผลิตถ่านหินและปริมาณการผลิตถ่านหินในช่วงปี พ.ศ. 2549 – พ.ศ. 2551
  ดังนี้

+-------------------------+--------+-----------+-----------+-----------+
|                         | หน่วย   | 1 ม.ค. –  | 1 ม.ค. –  | 1 ม.ค. –  |
|                         |        | 31 ธ.ค.   | 31 ธ.ค.   | 31 ธ.ค.   |
|                         |        |           |           |           |
|                         |        | พ.ศ. 2551 | พ.ศ. 2550 | พ.ศ. 2549 |
+-------------------------+--------+-----------+-----------+-----------+
| เหมืองถ่านหิน Indominco    |        |           |           |           |
+-------------------------+--------+-----------+-----------+-----------+
| กำลังการผลิตเต็มที่          | พันตัน   | 13,000    | 13,000    | 10,000    |
+-------------------------+--------+-----------+-----------+-----------+
| ปริมาณการผลิตจริง          | พันตัน   | 10,734    | 11,462    | 10,279    |
+-------------------------+--------+-----------+-----------+-----------+
| อัตราการใช้กำลังการผลิต     | ร้อยละ  | 82.57     | 88.17     | 102.79    |
+-------------------------+--------+-----------+-----------+-----------+
| อ                       | ร้อยละ  | -6.35     | 11.51     | 36.63     |
| ัตราการเพิ่มของปริมาณการผลิต |        |           |           |           |
+-------------------------+--------+-----------+-----------+-----------+
| เหมืองถ่านหิน Trubaindo    |        |           |           |           |
+-------------------------+--------+-----------+-----------+-----------+
| กำลังการผลิตเต็มที่          | พันตัน   | 5,500     | 5,000     | 5,000     |
+-------------------------+--------+-----------+-----------+-----------+
| ปริมาณการผลิตจริง          | พันตัน   | 4,506     | 3,556     | 4,223     |
+-------------------------+--------+-----------+-----------+-----------+
| อัตราการใช้กำลังการผลิต     | ร้อยละ  | 81.93     | 71.12     | 84.46     |
+-------------------------+--------+-----------+-----------+-----------+
| อ                       | ร้อยละ  | 26.72     | -15.79    | 139.26    |
| ัตราการเพิ่มของปริมาณการผลิต |        |           |           |           |
+-------------------------+--------+-----------+-----------+-----------+
| เหมืองถ่านหิน Jorong       |        |           |           |           |
+-------------------------+--------+-----------+-----------+-----------+
| กำลังการผลิตเต็มที่          | พันตัน   | 3,000     | 3,000     | 3,000     |
+-------------------------+--------+-----------+-----------+-----------+
| ปริมาณการผลิตจริง          | พันตัน   | 2,429     | 2,631     | 3,220     |
+-------------------------+--------+-----------+-----------+-----------+
| อัตราการใช้กำลังการผลิต     | ร้อยละ  | 80.97     | 87.70     | 107.33    |
+-------------------------+--------+-----------+-----------+-----------+
| อ                       | ร้อยละ  | -7.68     | -18.29    | 4.41      |
| ัตราการเพิ่มของปริมาณการผลิต |        |           |           |           |
+-------------------------+--------+-----------+-----------+-----------+
| เหมืองถ่านหิน Kitadin      |        |           |           |           |
+-------------------------+--------+-----------+-----------+-----------+
| กำลังการผลิตเต็มที่          | พันตัน   | 2,000     | 2,000     | 2,000     |
+-------------------------+--------+-----------+-----------+-----------+
| ปริมาณการผลิตจริง          | พันตัน   | -         | 35        | 1,629     |
+-------------------------+--------+-----------+-----------+-----------+
| อัตราการใช้กำลังการผลิต     | ร้อยละ  | -         | 1.75      | 81.45     |
+-------------------------+--------+-----------+-----------+-----------+
| อ                       | ร้อยละ  | -         | -97.85    | -8.43     |
| ัตราการเพิ่มของปริมาณการผลิต |        |           |           |           |
+-------------------------+--------+-----------+-----------+-----------+
| เหมืองถ่านหินในประเทศไทย   |        |           |           |           |
+-------------------------+--------+-----------+-----------+-----------+
| กำลังการผลิตเต็มที่          | พันตัน   | 2000      | 3,000     | 3,000     |
+-------------------------+--------+-----------+-----------+-----------+
| ปริมาณการผลิตจริง          | พันตัน   | 375       | 1,154     | 2,556     |
+-------------------------+--------+-----------+-----------+-----------+
| อัตราการใช้กำลังการผลิต     | ร้อยละ  | 18.75     | 57.70     | 85.20     |
+-------------------------+--------+-----------+-----------+-----------+
| อ                       | ร้อยละ  | -67.50    | -54.85    | -21.69    |
| ัตราการเพิ่มของปริมาณการผลิต |        |           |           |           |
+-------------------------+--------+-----------+-----------+-----------+

  หมายเหตุ: - ถ่านหินจากแหล่งผลิตในสาธารณรัฐอินโดนีเซีย (Jorong, Indominco,
  Kitadin, Trubaindo)

  - ถ่านหินจากแหล่งผลิตในประเทศไทย (LP-2, CMMC) บริษัทฯ ได้หยุดการทำเหมืองทั้ง 2
  เหมือง เนื่องจากปริมาณสำรองได้หมดลง

-   แหล่งถ่านหิน Kitadin หยุดทำการผลิตชั่วคราวตั้งแต่ต้นปี พ.ศ. 2550
    เนื่องจากปัญหาทางเทคนิคและความไม่คุ้มค่าในเชิงพาณิชย์

  บริษัทฯ มีกำลังการผลิตไฟฟ้าและปริมาณการผลิตไฟฟ้าในช่วงปี พ.ศ. 2549 – พ.ศ. 2551
  ดังนี้

+---------------------+-----------+----------+-----------+----------+
|                     | หน่วย      | 1 ม.ค. – | 1 ม.ค. –  | 1 ม.ค. – |
|                     |           | 31 ธ.ค.  | 31 ธ.ค.   | 31 ธ.ค.  |
|                     |           |          |           |          |
|                     |           | พ.ศ.     | พ.ศ. 2550 | พ.ศ.     |
|                     |           | 2551     |           | 2549     |
+---------------------+-----------+----------+-----------+----------+
| โรงไฟฟ้า Luannan     |           |          |           |          |
+---------------------+-----------+----------+-----------+----------+
| กำลังการผลิตเต็มที่*     | เมกะ      | 836,508  | 816,509   | 796,093  |
|                     | วัตต์-ชั่วโมง |          |           |          |
+---------------------+-----------+----------+-----------+----------+
| ปริมาณการผลิตจริง**    | เมกะ      | 611,549  | 622,383   | 590,717  |
|                     | วัตต์-ชั่วโมง |          |           |          |
+---------------------+-----------+----------+-----------+----------+
| อัตราการใช้กำลังการผลิต | ร้อยละ     | 73.11    | 76.22     | 74.20    |
+---------------------+-----------+----------+-----------+----------+
| อัตราก               | ร้อยละ     | -1.74    | 5.36      | 13.93    |
| ารเพิ่มของปริมาณการผลิต |           |          |           |          |
+---------------------+-----------+----------+-----------+----------+
| โรงไฟฟ้า Zhengding   |           |          |           |          |
+---------------------+-----------+----------+-----------+----------+
| กำลังการผลิตเต็มที่*     | เมกะ      | 411,110  | 412,888   | 399,344  |
|                     | วัตต์-ชั่วโมง |          |           |          |
+---------------------+-----------+----------+-----------+----------+
| ปริมาณการผลิตจริง**    | เมกะ      | 286,898  | 380,523   | 306,767  |
|                     | วัตต์-ชั่วโมง |          |           |          |
+---------------------+-----------+----------+-----------+----------+
| อัตราการใช้กำลังการผลิต | ร้อยละ     | 69.79    | 92.16     | 76.82    |
+---------------------+-----------+----------+-----------+----------+
| อัตราก               | ร้อยละ     | -24.60   | 24.04     | 20.31    |
| ารเพิ่มของปริมาณการผลิต |           |          |           |          |
+---------------------+-----------+----------+-----------+----------+
| โรงไฟฟ้า Zouping     |           |          |           |          |
+---------------------+-----------+----------+-----------+----------+
| กำลังการผลิตเต็มที่*     | เมกะ      | 870,350  | 657,575   | 452,325  |
|                     | วัตต์-ชั่วโมง |          |           |          |
+---------------------+-----------+----------+-----------+----------+
| ปริมาณการผลิตจริง**    | เมกะ      | 530,045  | 595,740   | 418,540  |
|                     | วัตต์-ชั่วโมง |          |           |          |
+---------------------+-----------+----------+-----------+----------+
| อัตราการใช้กำลังการผลิต | ร้อยละ     | 60.90    | 90.60     | 92.53    |
+---------------------+-----------+----------+-----------+----------+
| อัตราก               | ร้อยละ     | -11.03   | 42.34     | 2.72     |
| ารเพิ่มของปริมาณการผลิต |           |          |           |          |
+---------------------+-----------+----------+-----------+----------+
| โรงไฟฟ้าบีแอลซีพี       |           |          |           |          |
+---------------------+-----------+----------+-----------+----------+
| กำลังการผลิตเต็มที่      | เมกะ      | 11       | 9,722,795 | 1        |
|                     | วัตต์-ชั่วโมง | ,547,673 |           | ,137,505 |
+---------------------+-----------+----------+-----------+----------+
| ปริมาณการผลิตจริง      | เมกะ      | 10       | 9,395,204 | 1        |
|                     | วัตต์-ชั่วโมง | ,973,623 |           | ,083,259 |
+---------------------+-----------+----------+-----------+----------+
| อัตราการใช้กำลังการผลิต | ร้อยละ     | 95.03    | 96.63     | 95.23    |
+---------------------+-----------+----------+-----------+----------+
| อัตราก               | ร้อยละ     | 16.80    | 767.31    | n.a.     |
| ารเพิ่มของปริมาณการผลิต |           |          |           |          |
+---------------------+-----------+----------+-----------+----------+

  หมายเหตุ: - แหล่งผลิตจากโรงไฟฟ้าในสาธารณรัฐประชาชนจีน (Luannan, Zhengding,
  Zouping) และในประเทศไทย (บีแอลซีพี)

  * ปริมาณการผลิตที่โรงไฟฟ้าสามารถผลิตไฟฟ้าได้ทั้งหมดในแต่ละปี (Available capacity)
  โดยคิดจากจำนวนชั่วโมงที่ผลิตทั้งหมดหักด้วยจำนวนชั่วโมงที่ต้องหยุดซ่อมเครื่องตามแผน

  ** ปริมาณการผลิตที่โรงไฟฟ้าผลิตไฟฟ้าและจ่ายไฟฟ้าเข้าระบบ
  รวมถึงปริมาณจ่ายไฟฟ้าตรงให้อุตสาหกรรมใกล้เคียง (ถ้ามี)

  (3) วิธีการจัดหาวัตถุดิบ

-   บริษัทฯ ดำเนินการผลิตถ่านหินจากแหล่งของบริษัทฯ เองในประเทศไทยอยู่ 2 แหล่ง (LP-2,
    CMMC) และนำเข้าถ่านหินที่บริษัทฯ มีแหล่งผลิตถ่านหินในสาธารณรัฐอินโดนีเซีย

-   ในการจัดหาแหล่งถ่านหินเพิ่มเติม บริษัทฯ
    ให้ความสำคัญกับการพัฒนาเหมืองถ่านหินที่อยู่ในความครอบครองของบริษัทฯ
    และมีการสำรวจแหล่งถ่านหินที่มีคุณภาพดีในประเทศอื่นๆ
    เพิ่มเติมเพื่อให้ตรงกับความต้องการของลูกค้า

-   บริษัทฯ
    ได้จัดตั้งหน่วยงานจัดซื้อถ่านหินขึ้นมาเพื่อทำการซื้อถ่านหินจากบริษัทอื่นมาจำหน่ายเพิ่มเติม
    เพื่อเพิ่มขีดความสามารถของบริษัทฯ ในการตอบสนองความต้องการของลูกค้า
    และเป็นการเพิ่มความมั่นคงในการส่งมอบถ่านหินของบริษัทฯี่ท่าเรือก่อนส่งมอบแก่ลูกค้า

  (4) การควบคุมคุณภาพวัตถุดิบและสินค้าที่ผลิต

  หลังจากที่บริษัทฯ ได้ตกลงข้อกำหนดคุณสมบัติของถ่านหินกับลูกค้าแล้ว ข้อมูลคุณสมบัติของถ่านหิน
  เช่น ค่าความร้อน ค่ากำมะถัน และค่าความชื้น เป็นต้น
  จะถูกส่งไปให้หน่วยงานเหมืองเพื่อวางแผนการผลิตให้ได้ทั้งปริมาณและคุณภาพตามข้อกำหนด
  บริษัทฯ จะทำการสุ่มตรวจคุณภาพถ่านหินที่ผลิตในทุกๆ
  ขั้นตอนการผลิตตั้งแต่ที่เหมืองจนถึงลานกองเก็บถ่านหินที่ท่าเรือก่อนส่งมอบแก่ลูกค้า
  เพื่อให้แน่ใจว่าถ่านหินที่เตรียมพร้อมส่งมอบให้ลูกค้ามีคุณสมบัติตรงตามข้อตกลง
  และในการส่งมอบสินค้าแต่ละครั้งต้องมีผู้เชี่ยวชาญภายนอกเข้ามาตรวจสอบคุณภาพของสินค้าเพื่อให้ได้ตรงตามที่ลูกค้าต้องการ
  นอกจากนี้บริษัทฯ ยังได้รับใบรับรองมาตรฐานจากสถาบันต่างๆ ทั้งในประเทศและต่างประเทศ

  (5) ผลกระทบต่อสิ่งแวดล้อมและการแก้ไข

  การขุดเปิดหน้าดินและเปลือกดิน เพื่อนำเอาถ่านหินขึ้นมาเข้าขบวนการคัดแยก บดย่อย กองเก็บ
  และขนส่ง ทั้งเหมืองใต้ดิน (Under ground mine) และเหมืองผิวดินหรือเหมืองหาบ (Open
  pit mine) ส่งผลกระทบต่อสิ่งแวดล้อม และความปลอดภัย
  การจัดการแก้ไขป้องกันและบรรเทาประเด็นปัญหาให้ได้อย่างมีประสิทธิภาพ
  ซึ่งจะต้องครอบคลุมตั้งแต่ระยะเริ่มแรกของโครงการ ไปจนถึงระยะสุดท้ายของการทำเหมือง
  รวมถึงการติดตามตรวจสอบภายหลังการปิดเหมือง ซึ่งระบบบริหารจัดการนั้น
  นอกจากครอบคลุมเจ้าหน้าที่และพนักงานของบริษัทฯ แล้ว ยังต้องครอบคลุมผู้รับเหมาด้วย

-   ประเด็นผลกระทบสิ่งแวดล้อม และความปลอดภัยจากการทำเหมืองที่ต้องให้ความสำคัญ

-   การเปลี่ยนแปลงสภาพภูมิทัศน์และนิเวศน์ป่าไม้ ซึ่งเป็นผลมาจากการตัดถางต้นไม้และพืชคลุมดิน
    การขุดเปิดหน้าดิน และทิ้งดิน

-   คุณภาพน้ำ และระบบนิเวศน์ในน้ำ โดยมีประเด็นหลัก คือ ความเป็นกรด-ด่าง (pH)
    และปริมาณตะกอนแขวนลอย (Total Suspended Solid : TSS)

-   ขยะทั่วไป (Domestic Waste) ที่เกิดที่พักของทั้งผู้รับเหมาและพนักงานบริษัทฯ ในพื้นที่
    และกากของเสียอันตราย (Hazardous Waste) ซึ่งส่วนใหญ่จะเป็นขยะที่เกิดขึ้นจากการผลิต
    เช่น น้ำมันเครื่องที่ใช้แล้ว ยางรถยนต์ แบตเตอรี่ รวมไปถึงน้ำมันที่เกิดขึ้นจากการรั่วไหล

-   คุณภาพอากาศ ผลกระทบที่สำคัญ คือ ฝุ่นละออง ที่เกิดจากกิจกรรมการผลิต เช่น การบดย่อย
    และการคมนาคม ขนส่ง นอกจากนั้นยังมีก๊าซอ๊อกไซค์ของซัลเฟอร์และไนโตรเจน (SOx และ
    NOx) ที่เกิดขึ้นจากการลุกไหม้ตัวเองของถ่านหิน (Spontaneous combustion)

-   อุบัติเหตุที่เกิดขึ้นจากการทำงาน การขนส่ง และอุบัติภัยที่เกิดขึ้นจากภัยธรรมชาติ

-   ระบบบริหารจัดการและการแก้ไข

    -   ควบคุมดำเนินตามมาตรฐานที่กฎหมายกำหนด ตรวจสอบ และตรวจประเมิน
        (Monitoring and Auditing)
        การปฏิบัติให้สอดคล้องกับข้อกำหนดแนบท้ายใบอนุญาตทั้งทางด้านสิ่งแวดล้อมและความปลอดภัย

    -   การวางแผนแม่บทด้านสิ่งแวดล้อมและความปลอดภัย
        พร้อมศึกษากรอบการปฏิบัติของแผนการปิดเหมือง (Mine Closure Plan)
        โดยเน้นประเด็นปัญหาที่สำคัญ เช่น การศึกษาวางแผนการจัดการน้ำ (Water
        Management) ทั้งด้านคุณภาพและปริมาณ
        การเก็บข้อมูลของชั้นดินที่อาจก่อให้เกิดปัญหาน้ำเป็นกรด (Acid Mine Drainage)
        ควบคู่ไปกับการเก็บข้อมูลด้านธรณีวิทยาด้านถ่านหิน
        เพื่อวางแผนการทำเหมืองที่มีแผนงานการป้องกันการเกิดน้ำเป็นกรด

    -   ระบบการควบคุมผู้รับเหมาในด้านสิ่งแวดล้อม อาชีวอนามัยและความปลอดภัย
        (Contractor’s Environment Health and Safety Management)
        เนื่องเพราะการผลิตของเหมืองถ่านหินของบริษัทฯ กว่าร้อยละ 80
        ดำเนินการโดยผู้รับเหมา

    -   ระบบการรายงานผลการปฏิบัติงานรายเดือน (Performance Reporting System :
        PRS) ปัจจุบันได้มีการรวบรวมข้อมูล และรายงานต่อ QSE Management Committee
        ทุกไตรมาส

    -   ทบทวนแผนการปิดเหมืองระยะ 3 - 5 ปี ก่อนการปิดเหมือง
        หลังจากที่ได้วางกรอบในการปิดเหมืองตั้งแต่ระยะการพัฒนาโครงการมีการติดตามตรวจสอบแผนการดำเนินการที่ผ่านมา
        พร้อมปรับปรุงแผนงานการเฝ้าระวังและบำรุงรักษาภายหลังปิดเหมือง

-   ผลการปฏิบัติจริงในรอบปีที่ผ่านมา จากการรายงานผลการปฏิบัติงานของหน่วยผลิตตั้งแต่ปี
    พ.ศ. 2551 พบว่า

    -   การปฏิบัติตามมาตรฐานด้านสิ่งแวดล้อม (Environmental Compliance)
        ซึ่งเป็นรายงานผลการติดตามตรวจวัดคุณภาพสิ่งแวดล้อมที่หน่วยผลิตจะต้องดำเนินการตามที่ราชการกำหนดทุกไตรมาส
        โดยปี พ.ศ. 2551 ค่าเฉลี่ยการปฏิบัติตามมาตรฐานฯ จะสอดคล้องตามกฎหมายร้อยละ
        96.9 (ข้อมูล ณ สิ้นเดือนตุลาคม พ.ศ. 2551)
        ซึ่งยังจำเป็นต้องมีการควบคุมอย่างต่อเนื่อง โดยเฉพาะประเด็นปัญหาสิ่งแวดล้อมที่สำคัญ

    -   การใช้พลังงานในการผลิต เนื่องจากการผลิตมีการใช้ทั้งพลังงานไฟฟ้าและน้ำมัน
        จึงได้มีการปรับค่าหน่วยของพลังงานเป็นจูลล์ (Joule) โดยในปี พ.ศ. 2551
        มีการใช้พลังงานโดยเฉลี่ย 0.18 กิกะจูลล์ (Giga Joule: GJ) ต่อการผลิตถ่านหิน 1
        ตัน (ข้อมูล ณ สิ้นเดือนตุลาคม พ.ศ. 2551)

    -   ข้อมูลสถิติอุบัติเหตุของบริษัท ปี พ.ศ. 2549 – พ.ศ. 2551 *ข้อมูลปี พ.ศ. 2551
        เป็นข้อมูลถึงสิ้นเดือนพฤศจิกายน พ.ศ. 2551

+--------+----------------------+---------------------+---------------+
| ปี พ.ศ. | อัตร                  | อัตราความ            | ค่าความเส      |
|        | าความถี่ของการบาดเจ็บต่อ | รุนแรงของการบาดเจ็บต่อ | ียหายของอุบัติเหตุ |
|        | 1 ล้านชั่วโมงการทำงาน   | 1 ล้านชั่วโมงการทำงาน  | (USD)         |
|        | (ราย) (Injury        | (วัน)                |               |
|        | Frequency Rate :     |                     |               |
|        | IFR)                 | (Injury Severity    |               |
|        |                      | Rate : ISR)         |               |
+--------+----------------------+---------------------+---------------+
| 2549   | 10.18                | 2,698.93            | 174,909       |
+--------+----------------------+---------------------+---------------+
| 2550   | 4.88                 | 219                 | 118,394       |
+--------+----------------------+---------------------+---------------+
| 2551   | 3.6                  | 445.7               | 2,730,657     |
+--------+----------------------+---------------------+---------------+

-   สถิติอุบัติเหตุของบริษัทในปี พ.ศ. 2551 ทุกๆ การทำงาน 1 ล้านชั่วโมง มีผู้ได้รับบาดเจ็บ
    3.6 ราย (Injury Frequency Rate : IFR) และมีวันหยุดงานเนื่องจากการบาดเจ็บ
    445.7 วัน (Injury Severity Rate : ISR) ค่าความเสียหายจากอุบัติเหตุเป็นเงิน
    2,730,657 เหรียญสหรัฐฯ (ข้อมูล ณ สิ้นเดือนพฤศจิกายน พ.ศ. 2551)
    เมื่อเทียบกับสถิติอุบัติเหตุปี พ.ศ. 2550 และ ปี พ.ศ. 2549
    หากพิจารณาอัตราความถี่ของการบาดเจ็บ อัตราความถี่มีแนวโน้มลดลง
    แต่เนื่องจากมีอุบัติเหตุที่มีพนักงานของผู้รับเหมาได้รับการบาดเจ็บขั้นรุนแรงในปี พ.ศ. 2551
    ที่เหมืองทรูบาอินโด (Trubaindo) ทำให้ทั้งอัตราความรุนแรง
    และค่าเสียหายของอุบัติเหตุเพิ่มขึ้น ซึ่งบริษัทฯ
    ได้จัดทำแผนงานด้านความปลอดภัยทั้งระยะสั้นและระยะยาวที่เหมืองทรูบาอินโด
    และมีการประสานงาน กำกับดูแล และให้การช่วยเหลือแนะนำผู้รับเหมาอย่างใกล้ชิด
    โดยมีการพัฒนาระบบการบริหารจัดการผู้รับเหมา (Contractor Management System)
    เพื่อให้มั่นใจว่าการปฏิบัติงานของผู้รับเหมาทั้งรายเล็กและรายใหญ่จะเป็นไปตามมาตรฐานความปลอดภัยอย่างเคร่งครัด
    ซึ่งจะป้องกันไม่ให้เกิดอุบัติเหตุรุนแรงในอนาคตได้

-   งบประมาณและค่าใช้จ่ายสำหรับการจัดการสิ่งแวดล้อมและฟื้นฟูสภาพเหมือง

  เพื่อเป็นการลดความเสี่ยงที่เกิดจากการฟื้นฟูสภาพเหมืองและการจัดการสิ่งแวดล้อมที่ไม่เหมาะสม
  ภายหลังเสร็จสิ้นการผลิตในแต่ละพื้นที่แล้ว บริษัทฯ ได้จัดตั้งกองทุนฟื้นฟูสภาพเหมือง
  (Rehabilitation Fund) มาตั้งแต่ปี พ.ศ. 2536
  โดยกันเงินรายได้จากการขายส่วนหนึ่งเข้าสู่กองทุนในอัตรา 4-14 บาทต่อตันถ่านหิน
  สำหรับเหมืองในประเทศไทย และ 0.10-0.20 เหรียญสหรัฐฯ
  ต่อตันถ่านหินสำหรับเหมืองในสาธารณรัฐอินโดนีเซีย
  เงินจำนวนดังกล่าวจะถูกจัดสรรเพื่อกิจกรรมด้านสิ่งแวดล้อมประจำปี
  และกิจกรรมการฟื้นฟูสภาพเหมืองภายหลังสิ้นสุดการผลิตแล้ว

  ค่าใช้จ่ายด้านสิ่งแวดล้อมของเหมืองในประเทศไทย

+-------------+----------------+----------------+--------------------+
|   ปี พ.ศ.    |   เหมืองลำปาง   | เหมืองเชียงม่วน   |   จำนวนเงินรวม      |
|             |                |                |   (บาท)            |
+-------------+----------------+----------------+--------------------+
| 2549        |   8,856,897    |   2,261,197    |   11,118,094       |
|             |                |                |                    |
| 2550        |   8,043,572    |   2,056,895    |   10,100,467       |
|             |                |                |                    |
| 2551        |   6,634,901    |   2,715,850    |   9,350,751        |
+-------------+----------------+----------------+--------------------+
| รวม         |   23,535,370   |   7,033,942    |   30,569,312       |
+-------------+----------------+----------------+--------------------+

  ค่าใช้จ่ายด้านสิ่งแวดล้อมของเหมืองในประเทศสาธารณรัฐอินโดนีเซีย

+----------+-------------+-------------+-------------+---------------+
| ปี พ.ศ.   | เห          | เห          | เหมืองโจโร่ง  | จำนวนเงินรวม   |
|          | มืองอินโดมินโค | มืองทรูบาอินโด |             |               |
|          |             |             |             | (เหรียญสหรัฐฯ)  |
+----------+-------------+-------------+-------------+---------------+
| 2549     |   350,676   |   302,809   |   131,984   |   785,469     |
|          |             |             |             |               |
| 2550     | 182,100     | 468,946     | 153,721     | 804,767       |
|          |             |             |             |               |
| 2551     | 341,156     | 458,448     | 767,363     | 1,566,967     |
+----------+-------------+-------------+-------------+---------------+
| รวม      | 873,932     | 1,230203    | 1,053,068   | 3,157,203     |
+----------+-------------+-------------+-------------+---------------+

4.  งานที่ยังไม่ได้ส่งมอบ

  - ไม่มี -